|  |
| --- |
| 5. SJEDNICA GRADSKOG VIJEĆA GRADA POŽEGE  IZVOD IZ ZAPISNIKA  SA 4. SJEDNICE GRADSKOG VIJEĆA  ODRŽANE 8. LISTOPADA 2025. GODINE  Studeni, 2025.. |

|  |
| --- |
| +\*xfs\*pvs\*lsu\*cvA\*xBj\*tCi\*ssq\*rba\*ckk\*BCB\*pBk\*- +\*yqw\*azn\*xdA\*pyi\*ugB\*dzb\*Adx\*wqs\*gjm\*jus\*zew\*- +\*eDs\*lyd\*lyd\*lyd\*lyd\*tdz\*qgz\*lCz\*icD\*yvu\*zfE\*- +\*ftw\*lij\*xli\*Cck\*EEE\*uvs\*xCy\*ksd\*nvl\*ggc\*onA\*- +\*ftA\*xCC\*qyC\*snn\*lnu\*czr\*zaf\*vnu\*usc\*xvo\*uws\*- +\*xjq\*Axg\*uzE\*Ahi\*szp\*Bdw\*ubt\*luw\*Ahb\*loj\*uzq\*- |

Slika na kojoj se prikazuje simbol, crveno, zastava

Sadržaj generiran uz AI možda nije točan.

R E P U B L I K A H R V A T S K A

POŽEŠKO-SLAVONSKA ŽUPANIJA

Slika na kojoj se prikazuje emblem, grb, simbol, krug

Sadržaj generiran uz AI možda nije točan.GRAD POŽEGA

Gradsko vijeće

KLASA: 024-01/25-01/5

URBROJ: 2177-1-02/01-25-3

Požega, 8. listopada 2025.

IZVOD IZ ZAPISNIKA

sa 4. sjednice Gradskog vijeća Grada Požege koja je održana dana, 8. listopada 2025. godine (srijeda), s početkom u 16,00 sati, u Gradskoj vijećnici Grada Požege, Trg Sv. Trojstva 1, Požega.

Sjednicu otvara i sjednicom predsjedava Tomislav Hajpek, predsjednik Gradskog vijeća Grada Požege.

Službenik Upravnog odjela za samoupravu po abecednom redu proziva vijećnike i konstatira da su na sjednici nazočni svi vijećnici (19) Gradskog vijeća Grada Požege.

NAZOČNI VIJEĆNICI:

Elvis Arambašić, Vjeran Blašković, Ljuban Čolić, Magdalena Turkalj Čorak, Sanela Gruić, Tomislav Hajpek, Luka Hećimović, Martina Vlašić Iljkić, Mateja Jedinak, Maja Jurišić, Mitar Obradović, Ivana Pavelić, Ivana Pavličević, Ivan Peroutka, dr.sc. Goran Ribičić, Antonio Šarić, Ferdinand Troha, Zlatko Vuković i dr.sc. Dinko Zima

OSTALI NAZOČNI:

prof.dr.sc. Borislav Miličević, gradonačelnik Grada Požege, Irena Martinek, zamjenica gradonačelnika Grada Požege, Ljiljana Bilen, pročelnica Upravnog odjela za samoupravu, Maja Petrović, pročelnica Upravnog odjela za društvene djelatnosti, Klara Miličević, pročelnica Upravnog odjela za imovinsko-pravne poslove, Jelena Vidović, pročelnica Upravnog odjela za komunalne djelatnosti i gospodarenje, Slavica Kruljac, pročelnica Upravnog odjela za financije i proračun, Josip Pavković, viši savjetnik-specijalist za lokalnu samoupravu u Upravnom odjelu za samoupravu te predstavnici sredstava za informiranje.

PREDSJEDNIK - konstatira da je na sjednici Gradskog vijeća Grada Požege postignut kvorum i da se može nastaviti s radom sjednice.

**VIJEĆNIČKA PITANJA** (u trajanju od 1/2 sata)

1. vijećnik ANTONIO ŠARIĆ

Navodi sljedeće: „Na portalima i stranicama Grada bilo je navedeno da je zbog tehničkih razloga gradski bazen zatvoren za javnost. Međutim, imam saznanja da je Zavod za javno zdravstvo zatvorio bazene zbog nalaza kakvoće vode, i godinama se provlači tema o kakvoći vode. Imali smo nekoliko zaraza, tako da je Općoj županijskoj bolnici u Požegi, na pedijatriji u sezoni kupanja zabilježen dodatan broj pacijenata, znači djece. Bazeni nisu napravljeni sukladno projektu. S obzirom da sam sada u toj branši, znam što znači održavati kakvoću vode, što znači imati strojeve za održavanje kakvoće vode, i znam kakva je kemija potrebna za kakvoću vode. Zašto je Zavod za javno zdravstvo zatvorio bazene ? Tko će biti odgovoran što se građani u sred sezone u gradu Požegi ne mogu kupati na gradskim bazenima, koji su završeni unatrag deset godina. Što će se po tom pitanju napraviti?“

GRADONAČELNIK

Odgovara vijećniku Šariću da je uporabna dozvola za predmetni objekt izdana, te ističe: „Upravo kako bi se spriječila moguća zaraza redovitim nadzorom Zavoda za javno zdravstvo utvrđeno da se kakvoća vode treba popraviti. Nadalje, bilo je problema i s pumpama te bazeni nisu bili u funkciji za vikend. Voda u bazenima zamijenjena je uz pomoć pumpi gradske Javne vatrogasne postrojbe.“

ANTONIO ŠARIĆ

Daje sljedeći komentar: „Spomenuo sam da se ovakvo pitanje godinama već povlači, nije stvar parcijalno samo 2025. godina, nego konstantno imamo problem sa bazenskom tehnikom na bazenu.“

GRADONAČELNIK

Odgovara vijećniku: „Imamo problema u svezi bazenske tehnike, ako postoji modernija bazenska tehnika. Kako je to vaš posao, znate da postoji tehnologija obrade, da se bazenska voda mijenja, da je to jako dinamična znanost, da se donose nova tehnološka rješenja. Grad Požega nastoji osigurati potrebnu kvalitetu vode i nastoji osigurati ispravno korištenje bazena za naše sugrađane. Možemo se u budućnosti javiti na neki natječaj, i u vlastitom proračunu naći sredstva za izmjenu tehnologije - vidjeti ćemo.“

2. vijećnica MATEJA JEDINAK

Navodi da se pitanje odnosi na javno prenošenje sjednica Gradskog vijeća te pita gradonačelnika da li će to omogućiti.

GRADONAČELNIK

Odgovara vijećnici Jedinak da se o istome može razmisliti te da isto iziskuje određena tehnička rješenja i investicije koja se do kraja godine neće moći napraviti.

3. vijećnica MARTINA VLAŠIĆ ILJKIĆ

Pita gradonačelnika zašto unatrag nekoliko mjeseci nije bilo darivanja novorođenih beba te zašto je protuzakonito puštena voda iz bazena u Veličanku, krajem ljeta, te u svezi navedenog ističe: „Ako postoji vodopravna dozvola, voda je morala ići kroz kanalizaciju. Protuzakonito ste pustili tu zagađenu i nečistu vodu u Veličanku. Obavijestit ću Hrvatske vode o tome, to je nešto o čemu se morate očitovati i to se nije smjelo dogoditi.“

GRADONAČELNIK

Odgovara vijećnici na prvo pitanje da će uskoro, tj. tijekom listopada, o.g. biti darivanje novorođenih beba. U svezi drugog pitanja vijećnice, odgovara da će se o tome moći očitovati kad dobije mišljenje Hrvatskih voda i potom će moći poduzeti određene mjere i sankcije, ako budu potrebne.

4. vijećnik MITAR OBRADOVIĆ

Postavlja pitanje gradonačelniku na koje nije dobio odgovor na prošloj sjednici, a odnosi se projekt rekonstrukcije Trga Sv. Trojstva. Navodi sljedeće: „Je li idejni projekt konačan? Je li to gotova priča? Je li to podvučena crta ili se o njoj može raspravljati ? Jedno pitanje se odnosi na cestu, vidjeli smo cesta ide dvosmjerno, sjevernom stranom. Mnogi građani pitaju zašto ne ide južnom stranom, tako da bude jedna cjelina, pješačka zona sa novim trgom. Rečeno je da je to povijesni pravac. Mislim da povijest ne može odlučivati, treba pitati građane. Mnogi misle da je praktičnije da cesta ide južnom stranom, tu kraj FINE. Vezano za to razgovarao sam prije godinu i dvije, s tadašnjim studentom koji je radio diplomski rad na fakultetu u Zagrebu na temu - promet i parkiranje u Požegi. Pitao sam ga, što misli struka, što je primjerenije, da li da promet ide sjevernom ili južnom stranom. Rekao mi je da struka smatra kako cesta treba ići južnom stranom, zato što imamo prirodnu barijeru skretanja, i omogućava se brzi protok vozila kroz trg koji bi trebao biti prometan pješacima i vozilima. Jako puno građana zanima zelenilo. Prošli put smo vidjeli da je to mišljenje konzervatora. Je li to konačno rješenje ili se može na to utjecati. Hoće li građani imati bilo kakav utjecaj na ono što smo vidjeli prošli puta ili je to gotova priča.“

GRADONAČELNIK

Odgovara vijećniku sljedeće: „To je glavni projekt, od Idejnog projekta do ovog Glavnog projekta prošlo je pet godina. Bilo je niz sjednica i niz upita i kada su ove dvojbe u pitanju, razumijem brigu naših građana i vas vijećnika kad to ističete na Gradskom vijeću. Očekivao sam da ćete na prošloj tematskoj sjednici imati i više takvih pitanja, i da će struka koja je radila Glavni projekt dati više odgovora na sva pitanja naših građana. Ne mogu reći, je li primjereniji južni ili sjeverni pravac, jer postoje različita mišljenja, postoje mišljena struke. Taj projekt je iznimno zahtjevan i nije za očekivati da će biti prihvaćen od svih građana. Također, nije planirana izmjena tog projekta. ITU mehanizam je dinamički plan koji određuje vrijeme. Grad Požega je u ITU mehanizmu predložio revitalizaciju povijesne jezgre, i ona je bila na tematskoj sjednici kao Glavni projekt.“

5. vijećnica MAGDALENA TURKALJ ČORAK

Pita gradonačelnika sljedeće: „Je su li raspisani javni natječaji za dodjelu javnih površina obrtnicama vezano uz advent ? U nekim gradovima su počele najave, a u našem gradu nisam zapazila ništa do sada. Hoće li ove godine biti klizalište za djecu, i gdje? Hoće li advent u Požegi biti u tragovima skriven od javnosti ili postoji neki plan i koji?“

GRADONAČELNIK

Odgovara vijećnici: „Adventa će biti, i imam potpuno povjerenje u svoje suradnike iz Upravnog odjela za društvene djelatnosti i Turističke zajednice Grada Požege koji će izraditi plan. Advent će se po tom planu odraditi. Naravno, taj će plan uključivati i fiskalni kapacitet grada, u ovom trenutku. Napraviti će se analiza adventa iz prethodnih godina i troškova za klizalište i na temelju te analize biti će predložen programa adventa. Ove godine će to biti malo drugačiji advent nego onaj ranije. Građanima se treba ponuditi nešto bolje, a hoće li biti bolji ili lošiji, to će se nakon adventa vidjeti.“

6. vijećnik dr.sc. DINKO ZIMA

Navodi sljedeće: „Pitanje je vezano za uporabnu dozvolu za tribine na stadionu NK Slavonije. Da li imate informaciju koje sve nedostatke ima stadion i zašto niste dobili uporabnu dozvolu. Do nas je došla informacija da ima velikih nedostataka, četiri ili pet, je li je to točno?“

GRADONAČELNIK - odgovara vijećniku da je u postupku ishođenje uporabne dozvole.

JELENA VIDOVIĆ - dopunjuje odgovor vijećniku Zimi, odnosno navodi da je prije dva ili tri tjedna podnesen zahtjev za izdavanje uporabne dozvole za stadion NK Slavonije i isti je na zahtjev nadležnog županijskog odjela nadopunjen potrebnom dokumentacijom. Potom dodaje da se čeka termin za tehnički pregled.

7. vijećnik IVAN PEROUTKA

Pita gradonačelnika sljedeće: „Na temelju čega je izdana uporabna dozvola za Dječji vrtić Pod gradom, budući su utvrđeni nepropisni razmaci na balkonskim ogradama, a znamo da se na katu nalaze djeca jasličke dobi? Također, me zanima kojim ćete hitnim mjerama otkloniti nezaštićene instalacije u kuhinji u Dječjem vrtiću u Rudinskoj, jer pored kuhinje se nalaze dvije jasličke skupine? Također, da li se mora neka tragedija dogoditi da bi se reagiralo.“

GRADONAČELNIK- odgovara vijećniku da vrtić ima ravnateljicu koja ima punu podršku gradonačelnika kako bi „angažirala sve stručne službe i sve stručnjake da otklone bilo kakve nedostatke, i u bilo kojem vrtiću“.

JELENA VIDOVIĆ- dopunjuje odgovor vijećniku Peroutki navodeći da je vrtić Pod gradom dobio uporabnu dozvolu, da Grad ne može utjecati na rad struke, niti na rad komisije koja je bila prisutna na samom tehničkom pregledu.

**IZVODI IZ ZAPISNIKA**

PREDSJEDNIK - stavlja na glasovanje:

* Izvod iz zapisnika sa 2. sjednice Gradskog vijeća Grada Požege koja je održana 14. srpnja 2025. godine (u nastavku teksta: Gradsko vijeće) i konstatira da je predmetni zapisnik jednoglasno usvojen (19 glasova za)
* Izvod iz zapisnika sa 3. tematske sjednice Gradskog vijeća koja je održana 24. rujna 2025. godine i konstatira da je predmetni zapisnik jednoglasno usvojen (19 glasova za).

**UTVRĐIVANJE KVORUMA**

PREDSJEDNIK - konstatira da je na sjednici i nadalje nazočno 19 vijećnika.

**DNEVNI RED**

PREDSJEDNIK - predlaže dnevni red i pita da li ima prijedloga da se nešto izostavi iz dnevnog reda, a potom pita da li ima prijedloga za nadopunu dnevnog reda.

PREDSJEDNIK- konstatira da je dobio prijedlog za nadopunu dnevnog reda od Odbora za izbor i imenovanja koja se odnosi na nadopunu dnevnog reda sa točkom 17. koja glasi:

„- Izbor članova Savjeta mladih Grada Požege“.

PREDSJEDNIK - daje riječ predsjedniku Odbora za izbor i imenovanja kako bi obrazložio predloženu nadopunu dnevnog reda.

LJUBAN ČOLIĆ, predsjednik Odbora za izbor i imenovanja - navodi da je Odbor na svojoj 2. sjednici, održanoj, 6. listopada 2025. godine, razmotrio pristigle kandidature za članstvo u Savjetu mladih Grada Požege te da članovi Savjeta mladih mogu biti osobe s navršenih petnaest do trideset godina koje imaju prebivalište ili boravište na području Grada Požege. Potom ističe da su sve kandidature pravovremene, potpune i pravilno sastavljene.

PREDSJEDNIK- stavlja na glasovanje nadopunu dnevnog reda te konstatira da je ista jednoglasno usvojena (19 glasova za).

PREDSJEDNIK - stavlja na glasovanje predloženi dnevni red s nadopunom i konstatira da je jednoglasno (19 glasova za) usvojen sljedeći

D N E V N I R E D :

1. Izvješće o korištenju proračunske zalihe za razdoblje od 1. srpnja do 30. rujna 2025. godine

2. Polugodišnji izvještaj Proračuna Grada Požege za 2025. godinu

3.a) Izvješće o realizaciji Programa javnih potreba u kulturi u Gradu Požegi za prvo polugodište 2025. godine

b) Izvješće o realizaciji Programa javnih potreba u predškolskom odgoju i školstvu u Gradu Požegi za prvo polugodište 2025. godine

c) Izvješće o realizaciji Programa javnih potreba u sportu za prvo polugodište 2025. godine

d) Izvješće o realizaciji Programa javnih potreba u socijalnoj skrbi i demografskih mjera za prvo polugodište 2025. godine

e) Izvješće o realizaciji Programa javnih potreba u turizmu i ostalih udruga i društava građana za prvo polugodište 2025. godine

4. Prijedlog Odluke o sufinanciranju troškova smještaja djece s područja grada Požege u dječjim vrtićima drugih osnivača na području Požeško-slavonske županije

5. Prijedlog Odluke o izmjeni Odluke o socijalnoj skrbi

6. Prijedlog Odluke o izmjeni Odluke o načinu pružanja javne usluge sakupljanja komunalnog otpada na području Grada Požege

7. Prijedlog Odluke o izmjeni Odluke o parkiranju

8.a) Prijedlog Odluke o izmjeni Odluke o imenovanju Povjerenstva za zakup poljoprivrednog zemljišta u vlasništvu Republike Hrvatske na području Grada Požege

b) Prijedlog Odluke o izmjeni Odluke o imenovanju Povjerenstva za prodaju poljoprivrednog zemljišta u vlasništvu Republike Hrvatske na području Grada Požege

9. Prijedlog Odluke o odricanju od prava prvokupa KPU 1383, zk.ul.br. 5449, k.o. Požega

10. Prijedlog Odluke o prodaji nekretnine k.č.br. 3407/4, z.k.ul.br. 1915 u k.o. Požega

11.a) Prijedlog Odluke o raspisivanju javnog natječaja za zakup poljoprivrednog zemljišta u vlasništvu Republike Hrvatske na području grada Požege

b)ž Prijedlog Odluke o raspisivanju javnog natječaja za prodaju poljoprivrednog zemljišta u vlasništvu Republike Hrvatske na području grada Požege

12. Prijedlog Strategije upravljanja i raspolaganja nekretninamau vlasništvu Grada Požege od 2025. do 2030. godine

13. Prijedlog Odluke o davanju u zakup javnih površina i neizgrađenog građevinskog zemljišta na području grada Požege

14. Prijedlog Odluke o donošenju Plana djelovanja u području prirodnih nepogoda za 2026. godinu

15. Prijedlog Odluke o donošenju Procjene ugroženosti od požara i tehnološke eksplozije Grada Požege i Plana zaštite od požara za Grad Požegu (usklađivanje)

*PREDLAGATELJ za točke 1.-15.: Gradonačelnik Grada Požege*

16. Prijedlog Odluke o izmjeni Odluke o mjerilima i kritrijima redovItih pograma u Dječjim vrtićima Požega

*PREDLAGATELJ za točku 16.: Klub vijećnika SDP-a*

17. Izbor članova Savjeta mladih Grada Požege

*PREDLAGATELJ za točku 17.: Odbor za izbor i imenovanja*

Nakon utvrđenog kvoruma i usvojenog dnevnog reda prelazi se na rad po točkama dnevnog reda.

**Ad. 1.**

**Izvješće o korištenju proračunske zalihe za razdoblje od 1. srpnja do 30. rujna 2025. godine**

PREDSJEDNIK - utvrđuje da su vijećnici dobili materijal s obrazloženjem za ovu točku dnevnog reda Potom navodi da se o predmetnom izvješću donosi zaključak te o istom otvara raspravu.

PREDSJEDNIK - zaključuje raspravu, daje na glasovanje Zaključak o usvajanju Izvješća o korištenju proračunske zalihe za razdoblje od 1. srpnja do 30. rujna 2025. godine te konstatira da je Gradsko vijeće Grada Požege, bez rasprave, jednoglasno (19 glasova za) usvojilo

Z A K L J U Č A K

o usvajanju Izvješća o korištenju proračunske zalihe za razdoblje od 1. srpnja do 30. rujna 2025. godine

I.

Gradsko vijeće Grada Požege usvaja Izvješće o korištenju proračunske zalihe za razdoblje od 1. srpnja do 30. rujna 2025. godine.

II.

Ovaj će se Zaključak objaviti u Službenim novinama Grada Požege.

**Ad.2.**

**Polugodišnji izvještaj Proračuna Grada Požege za 2025. godinu**

PREDSJEDNIK - utvrđuje da su vijećnici dobili materijal za ovu točku dnevnog reda od gradonačelnika kao ovlaštenog predlagatelja uz koji je priloženo opširno obrazloženje. Potom otvara raspravu te poziva predsjednike Klubova vijećnika i vijećnike da se izjasne o ovoj točki dnevnog reda.

U raspravi su sudjelovali:

* vijećnici Mitar Obradović, dr.sc. Dinko Zima i Antonio Šarić
* pročelnica Slavica Kruljac
* gradonačelnik, prof.dr.sc. Borislav a Miličević.

PREDSJEDNIK - zaključuje raspravu, daje na glasovanje Polugodišnji izvještaj Proračuna Grada Požege za 2025. godinu te konstatira da je Gradsko vijeće Grada Požege većinom glasova (10 glasova za, devet glasova protiv) usvojilo

POLUGODIŠNJI IZVJEŠTAJ

O IZVRŠENJU PRORAČUNA GRADA POŽEGE ZA 2025. GODINU

I. UVODNE ODREDBE

Članak 1.

Polugodišnji izvještaj o izvršenju Proračuna Grada Požege za 2025. godinu sadrži:

opći dio proračuna koji čini sažetak Računa prihoda i rashoda i Računa financiranja, Račun prihoda i rashoda i Račun financiranja (prilog tablice), posebni dio proračuna po organizacijskoj i programskoj klasifikaciji (prilog tablice), obrazloženje ostvarenja prihoda i primitaka, rashoda i izdataka, posebne izvještaje u polugodišnjem izvještaju o izvršenju proračuna:

- izvještaj o korištenju proračunske zalihe,

- izvještaj o zaduživanju na domaćem i stranom tržištu novca i kapitala,

- izvještaj o danim jamstvima i plaćanjima po protestiranim jamstvima.

II. OPĆI DIO

Članak 2.

Opći dio polugodišnjeg izvještaja o izvršenju Proračuna Grada Požege za 2025. godinu (u daljnjem tekstu: Polugodišnji izvještaj o izvršenju Proračuna) sadrži:

RAČUN PRIHODA I RASHODA

|  |  |
| --- | --- |
| 6 PRIHODI POSLOVANJA | 13.140.773,77 EUR |
| 7 PRIHODI OD PRODAJE NEFINANCIJSKE IMOVINE | 52.686,48 EUR |
| Ukupni prihodi | 13.193.460,25 EUR |
| 3 RASHODI POSLOVANJA | 12.787.529,91 EUR |
| 4 RASHODI ZA NABAVU NEFINANCIJSKE IMOVINE | 5.290.483,27 EUR |
| Ukupni rashodi | 18.078.013,18 EUR |
| RAZLIKA – VIŠAK/MANJAK | -4.884.552,93 EUR |

B. RAČUN FINANCIRANJA

|  |  |
| --- | --- |
| 8 PRIMICI OD FINANCIJSKE IMOVINE I ZADUŽIVANJA | 0,00 EUR |
| 5 IZDACI ZA FINANCIJSKU IMOVINU I OTPLATE ZAJMOVA | 474.276,24 EUR |
| NETO ZADUŽIVANJE/FINANCIRANJE | -474.276,24 EUR |
|  |  |

UKUPNI DONOS VIŠKA/MANJKA IZ PRETHODNE(IH) GODINA

|  |  |
| --- | --- |
| C. RASPOLOŽIVA SREDSTVA IZ PRETHODNIH GODINA | 230.830,19 EUR |

|  |  |
| --- | --- |
| VIŠAK/MANJAK + NETO ZADUŽIVANJE/FINANCIRANJE |  |
| + RASPOLOŽIVA SREDSTVA IZ PRETHODNIH GODINA | -5.127.998,98 EUR |

Članak 3.

U izvještajnom razdoblju ukupni prihodi i primici proračuna Grada Požege ostvareni su u iznosu 13.193.460,25 EUR, a ukupni rashodi i izdaci u iznosu 18.552.289,42 EUR. Iz navedenog proizlazi tekući manjak u iznosu 5.358.829,17 EUR, što sa prenesenim viškom iz prethodnih proračunskih godina u iznosu 230.830,19 EUR čini ukupni manjak od 5.127.998,98 EUR.

Članak 4.

Prihodi i rashodi te primici i izdaci na razini odjeljka ekonomske klasifikacije utvrđuju se u Računu prihoda i rashoda i Računu financiranja.

III. POSEBNI DIO

Članak 5.

Rashodi poslovanja i rashodi za nabavu nefinancijske imovine u Proračunu Grada Požege ostvareni u ukupnom iznosu 18.078.013,18 EUR i izdaci za financijsku imovinu i otplate zajmova ostvareni u iznosu 474.276,24 EUR raspoređuju se po programima u Posebnom dijelu Proračuna.

IV. ZAVRŠNE ODREDBE

Članak 6.

Polugodišnji izvještaj o izvršenju Proračuna Grada Požege za 2025. godinu objaviti će se u Službenim novinama Grada Požege, te na internetskim stranicama Grada Požege ([www.pozega.hr](http://www.pozega.hr)).

**Ad.3.**

**a) Izvješće o realizaciji Programa javnih potreba u kulturi u Gradu Požegi za prvo polugodište 2025. godine**

**b) Izvješće o realizaciji Programa javnih potreba u predškolskom odgoju i školstvu u Gradu Požegi za prvo polugodište 2025. godine**

**c) Izvješće o realizaciji Programa javnih potreba u sportu za prvo polugodište 2025. godine**

**d) Izvješće o realizaciji Programa javnih potreba u socijalnoj skrbi i demografskih mjera za prvo polugodište 2025. godine**

**a) Izvješće o realizaciji Programa javnih potreba u kulturi u Gradu Požegi za prvo polugodište 2025. godine**

PREDSJEDNIK - napominje vijećnicima da je uz materijal za ovu točku dnevnog reda dostavljeno pisano obrazloženje te po istima otvara raspravu. Predlaže da se pod ovom točkom rasprava za podtočke a) do e) objedine te da se o svakoj podtočki zasebno glasuje. Potom poziva predsjednike Klubova vijećnika i vijećnike da se izjasne o ovoj točki dnevnog reda.

U raspravi su sudjelovali:

* vijećnici Martina Vlašić Iljkić, Ferdinand Troha i dr.sc. Dinko Zima
* gradonačelnik, prof.dr.sc. Borislav Miličević. a

PREDSJEDNIK - zaključuje raspravu, daje na glasovanje:

a) Zaključak o prihvaćanju Izvješćao realizaciji Programa javnih potreba u kulturi u Gradu Požegi za prvo polugodište 2025. godine i konstatira da je Gradsko vijeće Grada Požege, većinom glasova (10 glasova za, devet glasova protiv) usvojilo

Z A K L J U Č A K

o prihvaćanju Izvješća o realizaciji Programa javnih potreba u kulturi

u Gradu Požegi za prvo polugodište 2025. godine

I.

Gradsko vijeće Grada Požege prihvaća Izvješće o realizaciji programa javnih potreba u kulturi u Gradu Požegi za prvo polugodište 2025. godine.

II.

Ovaj će se Zaključak objaviti u Službenim novinama Grada Požege.

b) Zaključak o prihvaćanju Izvješćao realizaciji Programa javnih potreba u predškolskom odgoju i školstvu u Gradu Požegi za prvo polugodište 2025. godine i konstatira da je Gradsko vijeće Grada Požege, većinom glasova (10 glasova za, devet glasa protiv ), usvojilo

Z A K L J U Č A K

o prihvaćanju Izvješća o realizaciji Programa javnih potreba u predškolskom odgoju i školstvu

u Gradu Požegi za prvo polugodište 2025. godine

I.

Gradsko vijeće Grada Požege prihvaća Izvješće o realizaciji Programa javnih potreba u predškolskom odgoju i školstvu u Gradu Požegi za prvo polugodište 2025. godine.

II.

Ovaj će se Zaključak objaviti u Službenim novinama Grada Požege.

c) Zaključak o prihvaćanju Izvješćao realizaciji Programa javnih potreba u sportu za prvo polugodište 2025. godine i konstatira da je Gradsko vijeće Grada Požege, većinom glasova (10 glasova za, devet glasova protiv ), usvojilo

Z A K L J U Č A K

o prihvaćanju Izvješća o realizaciji Programa javnih potreba u sportu u

Gradu Požegi za prvo polugodište 2025. godine

I.

Gradsko vijeće Grada Požege prihvaća Izvješće o izvješće o realizaciji Programa javnih potreba u sportu u Gradu Požegi za prvo polugodište 2025. godine.

II.

Ovaj će se Zaključak objaviti u Službenim novinama Grada Požege.

d) Zaključak o prihvaćanju Izvješćao realizaciji Programa javnih potreba u socijalnoj skrbi i demografskih mjera za prvo polugodište 2025. godine i konstatira da je Gradsko vijeće Grada Požege, većinom glasova (10 glasova za, devet glasova protiv), usvojilo

Z A K L J U Č A K

o prihvaćanju Izvješća o realizaciji Programa javnih potreba u socijalnoj skrbi i demografskih mjera

u Gradu Požegi za prvo polugodište 2025. godine

I.

Gradsko vijeće Grada Požege prihvaća Izvješće o realizaciji Programa javnih potreba u socijalnoj skrbi i demografskih mjera u Gradu Požegi za prvo polugodište 2025. godine.

II.

Ovaj će se Zaključak objaviti u Službenim novinama Grada Požege.

e) Zaključak o prihvaćanju Izvješćao realizaciji Programa javnih potreba u turizmu i ostalih udruga i društava građana za prvo polugodište 2025. godinei konstatira da je Gradsko vijeće Grada Požege, većinom glasova (10 glasova za, devet glasova protiv), usvojilo

Z A K L J U Č A K

o prihvaćanju Izvješća o realizaciji Programa javnih potreba u turizmu i ostalih udruga i društava građana u Gradu Požegi za prvo polugodište 2025. godine

I.

Gradsko vijeće Grada Požege prihvaća Izvješće o realizaciji Programa javnih potreba u turizmu i ostalih udruga i društava građana u Gradu Požegi za prvo polugodište 2025. godine.

II.

Ovaj će se Zaključak objaviti u Službenim novinama Grada Požege.

**Ad. 4.**

**Prijedlog Odluke o sufinanciranju troškova smještaja djece s područja grada Požege u dječjim vrtićima drugih osnivača na području Požeško-slavonske županije**

PREDSJEDNIK- utvrđuje da su vijećnici dobili materijal za ovu točku dnevnog reda uz pisano obrazloženje te po istom otvara raspravu. Poziva predsjednike Klubova vijećnika i potom vijećnike da se izjasne o ovoj točki dnevnog reda.

U raspravi je sudjelovao vijećnik dr.sc. Dinko Zima i pročelnica Maja Petrović.

PREDSJEDNIK- zaključuje raspravu, stavlja na glasovanje Odluku o sufinanciranju troškova smještaja djece s područja grada Požege u dječjim vrtićima drugih osnivača na području Požeško-slavonske županije i konstatira da je Gradsko vijeće Grada Požege, bez rasprave, jednoglasno (19 glasova za ), usvojilo

O D L U K U

o sufinanciranju troškova smještaja djece s područja grada Požege u dječjim vrtićima drugih osnivača na području Požeško-slavonske županije

Članak 1.

Ovom Odlukom o sufinanciranju troškova smještaja djece s područja grada Požege u dječjim vrtićima drugih osnivača na području Požeško-slavonske županije (u nastavku teksta: Odluka), Grad Požega će sufinancirati dio troškova ekonomske cijene programa predškolskog odgoja dječjih vrtića drugih osnivača na području Požeško-slavonske županije.

Članak 2.

Odredbe ove Odluke se odnose na oba roditelja koja stanuju u kućanstvu s djetetom, odnosno na samohranog roditelja i roditelja u jednoroditeljskoj obitelji te se primjenjuju na odgovarajući način na skrbnike i udomitelje (u nastavku teksta: korisnik usluge) koji zbog nedostatka smještajnih kapaciteta nisu bili u mogućnosti upisati dijete u Dječji vrtić Požega čiji je osnivač Grad Požega.

Članak 3.

(1) Iznos sufinanciranja iznosi 170,00 eura po djetetu.

(2) Sufinanciranje će se izvršavati izravno dječjim vrtićima na temelju prijava roditelja - korisnika usluge čija djeca pohađaju redoviti cjelodnevni vrtićki program ili redoviti cjelodnevni jaslički program dječjih vrtića a području Požeško-slavonske županije.

(3) Uz prijavu, korisnici usluge čija djeca pohađaju dječje vrtiće drugih osnivača na području Požeško-slavonske županije, nadležnom Upravnom odjelu Grada Požege u čijem je djelokrugu predškolski i školski odgoj dužni su dostaviti dokaze iz kojih će biti razvidno da su njihova djeca upisana u jedan od programa iz stavka 2. ovoga članka, da svi imaju prebivalište na području grada Požege, da nisu ostvarili pravo upisa u Dječji vrtić Požega, ugovor o korištenju s dječjim vrtićem drugog osnivača na području Požeško-slavonske županije te račun ili drugi dokument iz kojega je vidljiva cijena usluge.

Članak 4.

Stupanjem na sagu ove Odluke prestaje važiti Odluka o sufinanciranju troškova smještaja djece s područja grada Požege u Dječjem vrtiću „Bambi“ Kaptol, Podružnica Alilovci (Službene novine Grada Požege, broj: 14/24.)

Članak 5.

Ova će se Odluka objaviti u Službenim novinama Grada Požege, a stupa na snagu 1. studenog 2025. godine.

**Ad. 5.**

**Prijedlog Odluke o izmjeni Odluke o socijalnoj skrbi**

PREDSJEDNIK - utvrđuje da su vijećnici dobili materijal za ovu točku dnevnog reda uz pisano obrazloženje te po istom otvara raspravu. Poziva predsjednike Klubova vijećnika i potom vijećnike da se izjasne o ovoj točki dnevnog reda.

U raspravi je sudjelovao vijećnik Mitar Obradović i gradonačelnik, prof.dr.sc. Borislav a Miličević.

PREDSJEDNIK - zaključuje raspravu i stavlja na glasovanje Odluku o izmjeni Odluke o socijalnoj skrbi te konstatira da je Gradsko vijeće Grada Požege, jednoglasno (19 glasova za protiv), usvojilo

O D L U K U

o izmjeni Odluke o socijalnoj skrbi Grada Požege

Članak 1.

Ovom Odlukom mijenja se Odluka o socijalnoj skrbi Grada Požege (Službene novine Grada Požege, broj: 20/23. i 21/24.) (u nastavku teksta: Odluka).

Članak 2.

Članak 45. Odluke mijenja se i glasi:

„(1) Jednokratna novčana pomoć može se odobriti korisniku (samcu ili obitelji) uslijed trenutnih, teških okolnosti (npr. bolesti ili smrti člana obitelji, elementarnih nepogoda, gubitka posla ili slično) koji nije u mogućnosti djelomično ili u cijelosti zadovoljiti osnovne životne potrebe.

(2) Jednokratna novčana pomoć odobrava se u pravilu u novcu, a izuzetno kada postoji vjerojatnost da se novčanim oblikom pomoći ne bi ostvarila njena svrha, jednokratna novčana pomoć može biti zamijenjena ekvivalentnom vrijednošću u stvarima ili uslugama.

(3) Jednokratna novčana pomoć može se odobriti osobi ili obitelji jednom tijekom proračunske godine u pojedinačnom iznosu koji ne može biti veći od 1.400,00 eura.

(4) Jednokratna novčana pomoć može se odobriti u većem iznosu od iznosa navedenom u stavku 3. ovoga članka, u slučaju potrebe liječenja zbog teške bolesti ili drugih nevolja za koje je potrebna veća materijalna pomoć, ali ne više od 5.000,00 eura.

(5) O dodjeli jednokratne novčane pomoći odlučuje Gradonačelnik zaključkom, na prijedlog nadležnog Upravnog odjela i temeljem zahtjeva korisnika.“

Članak 3.

Ova Odluka stupa na snagu osmog dana od dana objave u Službenim novinama Grada Požege.

1. **Ad. 6.**

**Prijedlog Odluke o izmjeni Odluke o načinu pružanja javne usluge sakupljanja komunalnog otpada na području Grada Požege**

PREDSJEDNIK- utvrđuje da su vijećnici dobili materijal za ovu točku dnevnog reda uz pisano obrazloženje te po istom otvara raspravu. Poziva predsjednike Klubova vijećnika i potom vijećnike da se izjasne o ovoj točki dnevnog reda.

U raspravi su sudjelovali:

* vijećnici dr.sc. Dinko Zima, Antonio Šarić i Martina Vlašić Iljkić
* pročelnica Jelena Vidović
* gradonačelnik, prof.dr.sc. Borislav a Miličević.

PREDSJEDNIK - zaključuje raspravu i stavlja na glasovanje Odluku o izmjeni Odluke o načinu pružanja javne usluge skupljanja komunalnog otpada na području grada Požege te konstatira da je Gradsko vijeće Grada Požege, većinom glasova (13 glasova za, šest suzdržanih glasova), usvojilo

O D L U K U

o izmjeni Odluke o načinu pružanja javne usluge sakupljanja komunalnog otpada na području grada Požege

Članak 1.

Ovom Odlukom mijenja se Odluka o načinu pružanja javne usluge sakupljanja komunalnog otpada na području grada Požege (Službene novine Grada Požege, broj: 2/22. i 14/24.) (u nastavku teksta: Odluka).

Članak 2.

U članku 9. stavak 4. Odluke mijenja se i glasi:

„(4) Na području grada Požege primjenjuju se sljedeće cijene obvezne minimalne javne usluge:

1. za korisnika usluge razvrstanog u kategoriju korisnika koji je kućanstvo iznosi 7,95 €

bez PDV-a

1. za korisnika usluge razvrstanog u kategoriju korisnika koji nije kućanstvo iznosi 13,88 €

bez PDV-a.“

Članak 3.

Ova Odluka stupa na snagu osmog dana od dana objave u Službenim novinama Grada Požege.

1. **Ad. 7.**

**Prijedlog Odluke o izmjeni Odluke o parkiranju**

PREDSJEDNIK- utvrđuje da su vijećnici dobili materijal za ovu točku dnevnog reda uz pisano obrazloženje te po istom otvara raspravu. Poziva predsjednike Klubova vijećnika i potom vijećnike da se izjasne o ovoj točki dnevnog reda.

PREDSJEDNIK - kako se nitko nije javio za riječ, zaključuje raspravu, stavlja na glasovanje Odluku o izmjeni Odluke o parkiranju te konstatira da je Gradsko vijeće Grada Požege, bez rasprave, većinom glasova (11 glasova za, osam suzdržanih glasova), usvojilo

ODLUKU

o izmjeni Odluke o parkiranju

Članak 1.

Ovom Odlukom mijenja se Odluka o parkiranju (Službene novine Grada Požege, broj: 14/24.) (u nastavku teksta: Odluka).

Članak 2.

U članku 10. stavak 1. Odluke mijenja se i glasi:

„(1) Rezervirano parkirališno mjesto može se neposredno dodijeliti državnim tijelima, sudbenoj vlasti, ustanovama iz područja socijalne skrbi i zdravstva, te jedinici područne (regionalne) samouprave.“

Članak 3.

Ova Odluka stupa na snagu osmog dana nakon objave u Službenom novinama Grada Požege.

1. **Ad. 8.**
2. Prijedlog Odluke o izmjeni Odluke o imenovanju Povjerenstva za zakup poljoprivrednog zemljišta u vlasništvu Republike Hrvatske na području Grada Požege

PREDSJEDNIK - utvrđuje da su vijećnici dobili materijal za ovu točku dnevnog reda s obrazloženjem te predlaže da se pod ovom točkom rasprava za podtočke a) i b) objedine, a da se o svakoj podtočki zasebno glasuje. Potom otvara raspravu te poziva predsjednike Klubova vijećnika i vijećnike da se izjasne o ovoj točki dnevnog reda.

PREDSJEDNIK - kako se nitko nije javio za riječ, zaključuje raspravu i stavlja na glasovanje:

a) Odluku o izmjeni Odluke o imenovanju Povjerenstva za zakup poljoprivrednog zemljišta u vlasništvu Republike Hrvatske na području Grada Požege te konstatira da je Gradsko vijeće Grada Požege, bez rasprave, većinom glasova (15 glasova za, četiri suzdržana glasa), usvojilo

O D L U K U

o izmjeni Odluke o imenovanju Povjerenstva za zakup poljoprivrednog zemljišta u vlasništvu Republike Hrvatske na području grada Požege

I.

Silvija Sertić razrješava se dužnosti člana Povjerenstva za zakup poljoprivrednog zemljišta u vlasništvu Republike Hratske na području grada Požege, u koje je imenovana Odlukom o imenovanju Povjerenstva za zakup poljoprivrednog zemljišta u vlasništvu Republike Hratske na području grada Požege (Službene novine Grada Požege, broj: 21/22.).

II.

Ljuban Čolić, član Gradskog vijeća Grada Požege, imenuje se za člana Povjerenstva za zakup poljoprivrednog zemljišta u vlasništvu Republike Hratske na području grada Požege.

III.

Ostali članovi Povjerenstva za zakup poljoprivrednog zemljišta u vlasništvu Republike Hratske na području grada Požege: Klara Miličević, Vladimir Smiljanić, Mislav Bojić, Dinko Zima, Elvira Mirković i Tomislav Pojer ostaju nepromijenjeni.

IV.

Ova Odluka stupa na snagu osmog dana od dana objave u Službenim novinama Grada Požege.

b) Odluku o izmjeni Odluke o imenovanju Povjerenstva za prodaju poljoprivrednog zemljišta u vlasništvu Republike Hrvatske te konstatira da je Gradsko vijeće Grada Požege, bez rasprave, većinom glasova (15 glasova za, četiri suzdržana glasa), usvojilo

O D L U K U

o izmjeni Odluke o imenovanju Povjerenstva za prodaju poljoprivrednog zemljišta u vlasništvu Republike Hrvatske na području grada Požege

I.

Valentina Matijašević razrješava se dužnosti člana Povjerenstva za zakup poljoprivrednog zemljišta u vlasništvu Republike Hratske na području grada Požege, u koje je imenovana Odlukom o imenovanju Povjerenstva za prodaju poljoprivrednog zemljišta u vlasništvu Republike Hratske na području Grada Požege (Službene novine Grada Požege, broj: 21/22.).

II.

Ljuban Čolić, član Gradskog vijeća Grada Požege, imenuje se za člana Povjerenstva za prodaju poljoprivrednog zemljišta u vlasništvu Republike Hratske na području grada Požege.

III.

Ostali članovi Povjerenstva za prodaju poljoprivrednog zemljišta u vlasništvu Republike Hratske na području grada Požege: Klara Miličević, Vladimir Smiljanić, Mislav Bojić, Tomislav Hajpek, Elvira Mirković i Tomislav Pojer ostaju nepromijenjeni.

IV.

Ova Odluka stupa na snagu osmog dana od dana objave u Službenim novinama Grada Požege.

**Ad. 9.**

**Prijedlog Odluke o odricanju od prava prvokupa KPU 1383, zk.ul.br.5449,k.o. Požega**

PREDSJEDNIK - utvrđuje da su vijećnici dobili materijal za ovu točku dnevnog reda uz pisano obrazloženje te po istom otvara raspravu. Poziva predsjednike Klubova vijećnika i potom vijećnike da se izjasne o ovoj točki dnevnog reda.

PREDSJEDNIK - kako se nitko nije javio za riječ, zaključuje raspravu, daje na glasovanje Odluku o odricanju od prava prvokupa KPU 1383, zk.ul.br. 5449,k.o. Požega te konstatira da je Gradsko vijeće Grada Požege, bez rasprave, jednoglasno (19 glasova za) usvojilo

O D L U K U

o odricanju od prava prvokupa na nekretnini - stanu upisanom u poduložak broj 1383,

zk.ul.br. 5449, u k.o. Požega

I.

Grad Požega se odriče svog prava prvokupa kulturnog dobra u arheološkoj zoni Grada Požege na nekretnini - stanu upisanom u poduložak broj 1383, zk.ul.br. 5449, u k.o. Požega i to stanu ukupne površine 73,40 m2, koji se nalazi u prizemlju zgrade sagrađene na k.č.br. 1969, upisan u poduložak broj 1383, zk.ul.br. 5449, u k.o. Požega, po ponuđenoj kupoprodajnoj cijeni u iznosu od 130.000,00 eura (slovima: stotridesettisućaeura).

II.

Ova Odluka će se objaviti u Službenim novinama Grada Požege.

**Ad. 10.**

**Prijedlog Odluke o prodaji nekretnine k.č.br.3407/4, z.k.ul.br. 1915, u k.o. Požega**

PREDSJEDNIK - utvrđuje da su vijećnici dobili materijal za ovu točku dnevnog reda uz pisano obrazloženje te po istom otvara raspravu. Poziva predsjednike Klubova vijećnika i potom vijećnike da se izjasne o ovoj točki dnevnog reda.

U raspravi je sudjelovao vijećnik dr.sc. Dinko Zima i pročelnica Klara Miličević.

PREDSJEDNIK - zaključuje raspravu, stavlja na glasovanje Odluku o prodaji nekretnine k.č.br.1915, u k.o. Požega te konstatira da je Gradsko vijeće Grada Požege, većinom glasova (10 glasova za, devet suzdržanih glasova) usvojilo

O D L U K U

o prodaji nekretnine k.č.br. 3407/4, upisane u z.k.ul.br. 1915 u k.o. Požega

Članak 1.

Grad Požega, Trg Sv. Trojstva 1, Požega, donosi Odluku o prodaji nekretnine u vlasništvu Grada Požege i to katastarske oznake k.č.br. 3407/4, opisane kao kuća i dvorište, ukupne površine 560 m2, upisane u z.k.ul.br. 1915, u k.o. Požega.

Članak 2.

Tržišna vrijednost nekretnine navedene u članku 1. ove Odluke, utvrđena je Procjembenim elaboratom broj: 05/2025, sačinjen u ožujku 2025. godine od strane stalnog sudskog vještaka i procjenitelja iz Požege, Ante Budimira, građ.inž., a iznosi 75.800,00 eura i predstavlja početni iznos kupoprodajne cijene.

Članak 3.

Nekretnina iz članka 1. ove Odluke prodat će se putem javnog natječaja koji provodi Povjerenstvo za provođenje javnog natječaja za prodaju nekretnina u vlasništvu Grada Požege.

Pri odabiru najpovoljnije ponude Povjerenstvo iz stavka 1. ovoga članka vodit će se kriterijem najviše ponuđene cijene.

Članak 4.

Upravni odjel za imovinsko-pravne poslove zadužuje se za sastavljanje teksta javnog natječaja za prodaju nekretnine sukladno važećim zakonskim odredbama i odlukama Grada Požege.

Članak 5.

Ova Odluka stupa na snagu danom donošenja, a objavit će se u Službenim novinama Grada Požege.

**Ad. 11.**

1. Prijedlog Odluke o raspisivanju javnog natječaja za zakup poljoprivrednog zemljišta u vlasništvu Republike Hrvatske na području grada Požege

PREDSJEDNIK- utvrđuje da su vijećnici dobili materijal za ovu točku dnevnog reda uz pisano obrazloženje te po istom otvara raspravu. Poziva predsjednike Klubova vijećnika i potom vijećnike da se izjasne o ovoj točki dnevnog reda.

PREDSJEDNIK - konstatira da se nitko nije javio za riječ, zaključuje raspravu i stavlja na glasovanje Odluku o raspisivanju javnog natječaja za zakup poljoprivrednog zemljišta u vlasništvu Republike Hrvatske na području grada Požege te konstatira da je Gradsko vijeće Grada Požege, bez rasprave, jednoglasno (19 glasova za), usvojilo

O D L U K U

o raspisivanju javnog natječaja za zakup poljoprivrednog zemljišta u vlasništvu

Republike Hrvatske na području Grada Požege

I.

Raspisuje se javni natječaj za zakup poljoprivrednog zemljišta u vlasništvu Republike Hrvatske na području Grada Požege, na području katastarskih općina SEOCI, ŠEOVCI, GRADSKI VRHOVCI, ĆOSINE LAZE, DERVIŠAGA, TORANJ, koje je Programom raspolaganja poljoprivrednim zemljištem u vlasništvu Republike Hrvatske na području grada Požege predviđeno za zakup ili je predviđeno za povrat ili ostale namjene.

Na rok od 15/25 godina s mogućnošću produljenja za isto razdoblje za ostale vrste proizvodnje daje se u zakup zemljište koje je navedeno u tablici 2., a koja se nalazi u prilogu ove Odluke i čini njezin sastavni dio.

II.

Poljoprivredno zemljište koje je Programom raspolaganja poljoprivrednim zemljištem u vlasništvu Republike Hrvatske za Grad Požegu predviđeno za povrat, ostale namjene kao i poljoprivredno zemljište u izvanknjižnom vlasništvu države, daje se u zakup na rok do pet godina, s mogućnošću produljenja, odnosno do pravomoćnosti rješenja o povratu sukladno posebnom propisu ili do privođenja tog zemljišta namjeni utvrđenoj prostornim planom.

Na rok do pet godina s mogućnošću produljenja za isto razdoblje daje se u zakup zemljište koje je navedeno u tablici 1., a koja se nalazi u prilogu ove Odluke i čini njezin sastavni dio.

III.

Postupak javnog natječaja iz točke I. Grad Požega provest će elektronički, putem softverske aplikacije eZakup.

IV.

Početna cijena u natječaju utvrđena je na temelju Uredbe o načinu izračuna početne zakupnine poljoprivrednog zemljišta u vlasništvu Republike Hrvatske te naknade za korištenje voda radi obavljanja djelatnosti akvakulture (Narodne novine, broj: 89/18.).

V.

Maksimalna površina koja se može dati u zakup pojedinoj fizičkoj ili pravnoj osobi iznosi 100.00 ha, a uračunavaju se sve površine poljoprivrednog zemljišta u vlasništvu države koje pojedina fizička ili pravna osoba i s njom povezane fizičke i pravne osobe koriste na području te jedinice lokalne samouprave na temelju svih ugovora sklopljenih do dana raspisivanja javnog natječaja sukladno odredbama prijašnjih zakona o poljoprivrednom zemljištu i Zakona o poljoprivrednom zemljištu (Narodne novine, broj: 20/18., 115/18., 98/19. i 57/22.).

VI.

Tekst javnog natječaja za zakup poljoprivrednog zemljišta objavljuje se u softverskoj aplikaciji eZakup, na mrežnoj stranici Grada Požege i mrežnoj stranici Ministarstva poljoprivrede, šumarstva i ribarstva u trajanju od 30 dana.

Ponude se dostavljaju Gradu Požegi u roku od 30 dana od objave natječaja u softverskoj aplikaciji eZakup.

Ponude se dostavljaju Gradu Požegi putem softverske aplikacije eZakup.

VII.

Tekst javnog natječaja za zakup poljoprivrednog zemljišta u vlasništvu Republike Hrvatske na području Grada Požegi sa popisom čestica, nalazi se u prilogu ove Odluke i čini njezin sastavni dio.

VIII.

Prijedlog odluke o izboru najpovoljnije ponude za zakup koju utvrđuje Povjerenstvo za zakup poljoprivrednog zemljišta u vlasništvu države s popratnom dokumentacijom dostavlja se na prethodnu suglasnost Ministarstvu poljoprivrede, šumarstva i ribarstva.

Nakon dobivanja prethodne suglasnosti Ministarstva Odluku o izboru najpovoljnije ponude za zakup donosi Gradsko vijeće Grada Požege na prvoj sjednici Gradskog vijeća koja će se održati nakon zaprimanja suglasnosti Ministarstva poljoprivrede, šumarstva i ribarstva.

IX.

Stručne poslove u vezi s postupkom provedbe javnog natječaja za zakup obavlja Upravni odjel za imovinsko-pravne poslove.

X.

Ova Odluka objavit će se u Službenim novinama Grada Požege.

**b) Prijedlog Odluke o raspisivanju javnog natječaja za prodaju poljoprivrednog zemljišta u vlasništvu Republike Hrvatske na području grada Požege**

PREDSJEDNIK - utvrđuje da su vijećnici dobili materijal za ovu točku dnevnog reda uz pisano obrazloženje te po istom otvara raspravu. Poziva predsjednike Klubova vijećnika i potom vijećnike da se izjasne o ovoj točki dnevnog reda.

PREDSJEDNIK - konstatira da se nitko nije javio za riječ, zaključuje raspravu i stavlja na glasovanje Odluku o raspisivanju javnog natječaja za prodaju poljoprivrednog zemljišta u vlasništvu Republike Hrvatske na području grada Požege te konstatira da je Gradsko vijeće Grada Požege, bez rasprave, većinom glasova (13 glasova za, šest suzdržanih glasova), usvojilo

O D L U K U

o raspisivanju javnog natječaja za prodaju poljoprivrednog zemljišta u vlasništvu Republike Hrvatske

na području grada Požege

I.

Raspisuje se javni natječaj za prodaju poljoprivrednog zemljišta u vlasništvu države na području grada Požege na području katastarskih općina Štitnjak, Novo Selo, Dervišaga i Stara Lipa, koje su Programom raspolaganja poljoprivrednim zemljištem u vlasništvu Republike Hrvatske na području grada Požege predviđene za prodaju.

Zemljište koje je predmet natječaja navedeno je u tablici 1., a koja se nalazi u prilogu ove Odluke i čini njezin sastavni dio.

II.

Postupak javnog natječaja iz točke I. Požega provest će elektronički putem softverske aplikacije eZakup.

III.

Početna cijena u natječaju utvrđena je na temelju podataka iz modula eNekretnine informacijskog sustava prostornog uređenja o prosječnoj vrijednosti poljoprivrednog zemljišta.

IV.

Tekst javnog natječaja za prodaju poljoprivrednog zemljišta objavljuje se u softverskoj aplikaciji eZakup, na mrežnoj stranici Grada Požege i mrežnoj stranici Ministarstva poljoprivrede, šumarstva i ribarstva u trajanju od 30 dana.

Tekst javnog natječaja može se objaviti i na oglasnoj ploči. Ponude se dostavljaju Gradu Požegi u roku od 30 dana od objave natječaja u softverskoj aplikaciji eZakup.

V.

Tekst javnog natječaja za prodaju poljoprivrednog zemljišta u vlasništvu Republike Hrvatske na području Grada Požege sa popisom čestica, nalazi se u prilogu ove Odluke i čini njezin sastavni dio.

VI.

Prijedlog Odluke o izboru najpovoljnije ponude za prodaju koju utvrđuje Povjerenstvo za prodaju poljoprivrednog zemljišta u vlasništvu države s popratnom dokumentacijom dostavlja se na prethodnu suglasnost Ministarstvu poljoprivrede, šumarstva i ribarstva.

Nakon dobivanja prethodne suglasnosti Ministarstva, Odluku o izboru najpovoljnije ponude za prodaju donosi Gradsko vijeće Grada Požege na prvoj sjednici Gradskog vijeća koja će se održati nakon zaprimanja suglasnosti Ministarstva poljoprivrede, šumarstva i ribarstva.

VII.

Stručne poslove u vezi s postupkom provedbe javnog natječaja za prodaju obavlja Upravni odjel za imovinsko-pravne poslove Grada Požege.

VIII.

Ova će se Odluka objaviti u Službenim novinama Grada Požege.

**Ad.12**

**Prijedlog Strategije upravljanja i raspolaganja nekretninama u vlasništvu grada Požege**

**od 2025. do 2030. godine**

PREDSJEDNIK - utvrđuje da su vijećnici dobili materijal za ovu točku dnevnog reda i obrazloženje od gradonačelnika kao ovlaštenog predlagatelja, otvara raspravu o dostavljenom prijedlogu te poziva predsjednike Klubova vijećnika i vijećnike da se izjasne o ovoj točki dnevnog reda.

U raspravi su sudjelovali:

* vijećnici Antonio Šarić i dr.sc. Dinko Zima
* pročelnica Klara Miličević.

PREDSJEDNIK - zaključuje raspravu, stavlja na glasovanje Strategiju upravljanja i raspolaganja nekretninama u vlasništvu grada Požege od 2025. do 2030. godine te konstatira da je Gradsko vijeće, većinom glasova (10 glasova za, devet suzdržana glasa), usvojilo

O D L U K U

o usvajanju Strategije upravljanja i raspolaganja nekretninama u vlasništvu Grada Požege od 2025. do 2030.

I.

Gradsko vijeće Grada Požege usvaja Strategiju upravljanja i raspolaganja nekretninama u vlasništvu Grada Požege od 2025. do 2030. (u nastavku teksta: Strategija).

II.

Tekst Strategije čini sastavni dio ove Odluke.

III.

Ova Odluka stupa na snagu osmog dana od dana objave u Službenim novinama Grada Požege.

**Ad. 13.**

**Prijedlog Odluke o davanju u zakup javnih površina i neizgrađenog građevinskog zemljišta**

**na području grada Požege**

PREDSJEDNIK - utvrđuje da su vijećnici dobili materijal za ovu točku dnevnog reda uz pisano obrazloženje te po istom otvara raspravu. Poziva predsjednike Klubova vijećnika i potom vijećnike da se izjasne o ovoj točki dnevnog reda.

PREDSJEDNIK **-** kako se nitko nije javio za riječ, zaključuje raspravu, daje na glasovanje Odluku o davanju u zakup javnih površina i neizgrađenog građevinskog zemljišta na području grada Požege te konstatira da je Gradsko vijeće Grada Požege, bez rasprave, većinom glasova (16 glasova za, tri suzdržana glasa), usvojilo

O D L U K U

o davanju u zakup javnih površina i neizgrađenog građevinskog zemljišta

1. OPĆE ODREDBE

Članak 1.

Ovom Odlukom utvrđuju se uvjeti i način davanja u zakup dijelova javnih površina i neizgrađenog građevinskog zemljišta u vlasništvu Grada Požege.

Članak 2.

(1) Dijelovi javnih površina i neizgrađeno građevinsko zemljište mogu se dati u zakup fizičkim i pravnim osobama za postavljanje objekata i naprava privremenog karaktera.

(2) Pod objektima i napravama privremenog karaktera podrazumijevaju se montažne garaže, otvorena skladišta, šatori, kiosci, pokretne naprave, panoi, reklame, tende i sl. (u daljnjem tekstu: privremeni objekti).

Članak 3.

(1) Kioscima se u smislu ove Odluke, smatraju objekti lagane konstrukcije koji se u cijelosti ili u dijelovima mogu prenositi, koji su estetski oblikovani, postavljeni pojedinačno ili grupno, a služe:

* za prodaju voća i povrća
* za prodaju cvijeća
* za prodaju novina i duhana
* za prodaju suvenira, razglednica, knjiga i sl. proizvoda
* za prodaju plodina
* za prodaju slastica, osvježavajućih napitaka i sladoleda
* za pružanje pečenjarskih usluga.

(2) Lokacija dobivena u zakup za postavljanje objekata iz prethodnog stavka, može se dati u podzakup najdulje do godine dana uz suglasnost Gradonačelnika Grada Požege (u daljnjem tekstu: Gradonačelnik).

(3) Pokretnim napravama u smislu ove Odluke kao i Odluke o komunalnom redu smatraju se: stolovi i stolice, suncobrani, pokretne ograde i žardinjere ispred ugostiteljskih radnji, stalci, klupe, automati za prodaju napitaka, cigareta, sladoleda i sl., hladnjaci za sladoled, pokretna ugostiteljska radnja, peći za pečenje plodina, šatori u kojima se obavlja promet robom, ugostiteljska djelatnost ili djelatnost cirkusa te zabavne radnje i motorna vozila ako se iz njih vrši prodaja ili obavlja uslužna djelatnost, sve vrste samostojećih tendi, montažni objekti i drugi izlošci.

(4) Pokretnim napravama ne smatraju se u smislu stavka 1. ovog članka privremeno postavljeni šatori trgovačkih društava u (većinskom) vlasništvu Grada Požege ili Požeško-slavonske županije, kao ni naprave koje ova trgovačka društva koriste kad obavljaju radove iz svog djelokruga

Članak 4.

Privremeni objekti, ako je to posebnim zakonima ili na zakonu zasnovanim propisima propisano, izuzev pokretnih naprava iz članka 3. ove Odluke, postavljaju se na dijelove neizgrađenog građevinskog zemljišta i javnih površina (u daljnjem tekstu: lokacije), u skladu s prostorno planskom dokumentacijom Grada Požege, odnosno uvjetima utvrđenim ugovorom o zakupu lokacije.

II. UVJETI I POSTUPAK DAVANJA U ZAKUP

Članak 5.

(1) Površine javne namjene daju se u zakup radi postavljanja objekata i naprava privremenog karaktera putem javnog natječaja (u daljnjem tekstu: natječaj) ili neposrednom pogodbom.

(2) Natječaj iz stavka 1. ovoga članka objavljuje se na mrežnim stranicama Grada Požege.

(3) Natječaj raspisuje Gradonačelnik, a provodi Povjerenstvo za provođenje licitacije za davanje u zakup javnih površina i neizgrađenog građevinskog zemljišta u vlasništvu Grada Požege (u daljnjem tekstu: Povjerenstvo).

(4) Povjerenstvo broji 5 (pet) članova, a imenuje ga Gradonačelnik.

Članak 6.

1. Natječaj obvezatno sadrži:

* lokaciju i površinu zemljišta
* namjenu za koju se lokacija daje u zakup
* vrijeme na koje se lokacija daje u zakup
* početnu visinu zakupnine
* visinu jamčevine u iznosu mjesečne zakupnine za lokaciju za koju se natječe
* rok za podnošenje pismenih ponuda, način predavanja ponuda, te datum i vrijeme

otvaranja ponuda radi utvrđivanja najpovoljnijeg ponuđača

* kriterij za utvrđivanje najpovoljnijeg ponuđača.

(2) Gradonačelnik može prilikom raspisivanja natječaja iz članka 7. ove Odluke, odrediti provođenje usmene javne licitacije.

(3) Ostali uvjeti vezani uz samu provedbu natječaja definirat će se Pravilnikom koji donosi Gradonačelnik na prijedlog nadležnog Upravnog odjela u kojem s obavljaju komunalni poslovi (u daljnjem tekstu: nadležni Upravni odjel).

Članak 7.

Rok za podnošenje pisanih ponuda, ako se natječaj provodi dostavljanjem pisanih ponuda, ne može biti kraći od 8 (osam) dana računajući od dana objavljivanja natječaja.

Članak 8.

Kriterij za utvrđivanje najpovoljnijeg ponuđača u natječaju je najveći ponuđeni iznos zakupnine.

Članak 9.

(1) Ako se natječaj provodi dostavljanjem pisanih ponuda, ponude se dostavljaju u zatvorenoj omotnici, s naznakom: „Grad Požega - Natječaj za zakup javnih površina i neizgrađenog građevinskog zemljišta od \_\_\_ godine - ne otvarati“, preporučenom pošiljkom ili osobnom dostavom u pisarnicu Grada Požege.

(2) Uz ponudu se mora priložiti i dokaz o uplaćenoj jamčevini.

(3) Ako se natječaj provodi usmenom javnom licitacijom, licitaciji je dužan biti nazočan natjecatelj ili njegov punomoćnik.

(4) Dokaz o uplaćenoj jamčevini, natjecatelj je dužan dostaviti Gradu Požegi najkasnije jedan radni dan prije dana održavanja licitacije.

Članak 10.

(1) Nakon zaključivanja natječaja, ako se natječaj provodi dostavljanjem pisanih ponuda, Povjerenstvo razmatra prispjele ponude i donosi odluku o najpovoljnijem ponuđaču, te predlaže Gradonačelniku da s najpovoljnijim ponuđačem zaključi ugovor o zakupu lokacije.

(2) Ako se licitacija provodi usmenim javnim nadmetanjem, Povjerenstvo proglašava najpovoljnijeg ponuđača i predlaže Gradonačelniku da s najpovoljnijim ponuđačem zaključi ugovor o korištenju lokacije.

(3) Ugovor se neće sklopiti ukoliko najpovoljniji ponuđač ima nepodmirene obveze prema Proračunu Grada Požege po svim osnovama, što se provjerava po službenoj dužnosti.

(4) Povjerenstvo je dužno voditi zapisnik o otvaranju ponuda i utvrđivanju najpovoljnijeg ponuđača.

(5) Na obavljeni izbor ostali ponuđači imaju pravo prigovora Gradonačelniku Grada Požege u roku 8 (osam) dana od dana primitka odluke Povjerenstva kojom se obavještavaju o rezultatu natječaja, odnosno u roku od 8 (osam) dana od dana provođenja licitacije.

Članak 11.

(1) Ovlašćuje se nadležni Upravni odjel da može davati u zakup lokacije neposrednom pogodbom u slijedećim slučajevima:

1. kad bračni drug ili djeca dosadašnjeg zakupca, koji je umro ili je umirovljen, nastavljaju obavljati djelatnost radi koje je lokacija dana u zakup i to samo do isteka roka određenog rješenjem ili ugovorom s dosadašnjim zakupcem
2. kad ugostiteljska poduzeća, odnosno ugostiteljske i zanatske radnje postavljaju stolove, stolice, pokretne ograde i druge naprave ispred objekta u kojem obavljaju registriranu djelatnost
3. kad nastane potreba preseljenja zakupca u cilju realizacije prostorno planske dokumentacije Grada Požege, a postoji obveza Grada Požege da se osigura druga lokacija;
4. kad se održavaju značajnije društvene ili kulturno-umjetničke manifestacije, prezentacije i sl. i to samo za vrijeme (period) održavanja tih manifestacija, odnosno prezentacija;
5. za postavljanje pokretnih naprava;
6. kupcu kioska kojem dosadašnji zakupac proda kiosk temeljem pravovaljanog kupoprodajnog ugovora, do roka navedenog u osnovnom ugovoru;
7. za potrebe gradilišta (za odlaganje građevinskog materijala, postavljanje građevinskih skela i sl.).

(2) O dodjeli lokacije iz stavka 1. točke 1. do 7. ovog članka, nadležni Upravni odjel donosi rješenje.

(3) Gradonačelnik može odobriti postavljanje panoa na javnoj površini neposrednom pogodbom, po zahtjevu stranke, ako javna površina na kojoj se pano postavlja nije veća od 5 m2.

(4) Na prijedlog nadležnog Upravnog odjela Gradonačelnik može odlučivati o pojedinačnim zahtjevima o davanju u zakup javnih površina za postavljanje pokretnih naprava, te za održavanje različitih manifestacija i prezentacija.

(5) Zaključak donesen o pojedinačnom zahtjevu iz prethodnog stavka ovog članka, Gradonačelnik nije dužan donositi uz posebno obrazloženje.

(6) Ukoliko se utvrdi da podnositelj zahtjeva za korištenje javne površine nije podmirio svoje obveze prema Gradu Požegi (zakupnina, porez na zakup javne površine, komunalnu naknadu, komunalni doprinos, i sl.), nadležni Upravni odjel odbit će zahtjev svojim rješenjem.

III. DAVANJE U ZAKUP TERASA

Članak 12.

(1) Terase se mogu postavljati na način da svojim položajem i smještajem što bolje udovolje namjeni i to na lokacijama na kojima:

* svojom postavom ne ometaju odvijanje kvalitetnog i kontinuiranog pješačkog prometa, kolnog prometa, te prometa interventnih vozila
* ne sprječavaju ili otežavaju korištenje zgrada ili drugih građevina
* ne ugrožavaju sigurnost ljudi, odnosno ne predstavljaju potencijalnu opasnost za imovinu;
* ne smanjuju preglednost (zaklanjaju vertikalnu signalizaciju, smanjuju trokut preglednosti i sl.)
* ne utječu negativno na oblikovanje i funkcioniranje okolnog prostora
* ne utječu negativno na zelene površine
* ne predstavljaju dodatni izvor buke i onečišćenja.

(2) Dodatne uvjete i način provođenja postupka davanja javne površine u zakup za potrebe postavljanja terasa propisat će se posebnim Pravilnikom kojega na temelju ove Odluke donosi Gradonačelnik.

Članak 13.

(1) Grad Požega i pravna ili fizička osoba kojoj je lokacija dodijeljena zaključuju ugovor o zakupu, odnosno nadležni Upravni odjel donosi rješenje o zakupu javne površine.

(2) Ugovor o zakupu, odnosno rješenje mora sadržavati detaljne oznake zemljišta, vrijeme trajanja zakupa, vrstu djelatnosti koja će se obavljati na zakupljenoj lokaciji, visinu i način plaćanja zakupnine, te uvjete o raskidanju ugovora o zakupu u smislu članka 16. i 18. ove Odluke.

Članak 14.

(1) Zakupnine se utvrđuju po m² zakupljene lokacije i to u mjesečnom ili dnevnom iznosu.

(2) Zakupnine se određuju prema vrstama djelatnosti što će se obavljati na zakupljenim lokacijama i prema zonama u kojoj se lokacija nalazi.

(3) Zone se određuju sukladno zonama utvrđenim u Odluci o komunalnoj naknadi.

(4) Visina zakupnine kao i početna visina zakupnine u slučaju provedbe natječaja utvrdit će se Pravilnikom iz članka 12. stavka 2. ove Odluke.

(5) Visina zakupnine kod dodjele lokacije neposrednom pogodbom identična je početnoj visini zakupnine koja je određena kod raspisivanja natječaja.

IV. VRIJEME KORIŠTENJA LOKACIJE

Članak 15.

Vrijeme korištenja lokacije iznosi:

* radi postavljanja montažnih garaža, otvorenih skladišta i kioska najduže 5 (pet) godina
* radi postavljanja panoa i reklama najduže 3 (tri) godine
* radi postavljanja pokretnih naprava najduže godinu dana
* radi postavljanja šatora najduže godinu dana.

Članak 16.

Pravo korištenja lokacije prestaje:

* istekom vremena određenim ugovorom ili rješenjem
* rješenjem o uklanjanju privremenog objekta
* nepridržavanjem odredaba utvrđenih ugovorom ili rješenjem.

Članak 17.

(1) Istekom vremena određenim ugovorom, odnosno rješenjem o davanju u zakup, zakupac je dužan predati lokaciju zakupodavcu u stanju u kojem je bila prije davanja u zakup.

(2) U slučaju iz stavka 1. ovoga članka zakupac je dužan o svom trošku ukloniti privremeni objekt.

(3) Ukoliko zakupac ne ukloni privremeni objekt u roku 10 (deset) dana po isteku roka o davanju lokacije u zakup, uklanjanje objekta izvršit će Grad Požega na teret zakupca.

(4) Troškove uklanjanja objekta iz stavka 3. ovog članka snosi zakupac.

Članak 18.

(1) Grad Požega će raskinuti ugovor o zakupu, odnosno ukinuti rješenje i prije vremena navedenog u ugovoru, odnosno rješenju, bez prava zakupca na bilo kakvu naknadu, iz slijedećih razloga:

1. ako zakupac koristi lokaciju za djelatnost protivno rješenju, odnosno ugovoru o dodjeli lokacije
2. ako zakupac koristi lokaciju na način da smeta rad drugim osobama ili ako ne udovoljava sanitarno-higijenskim i drugim uvjetima propisanim za tu djelatnost
3. ako zakupac ne podmiri svoje obveze prema Gradu Požegi u roku 90 (devedeset) dana od dana dospijeća obveze (zakupnina, porez na zakup javne površine, komunalna naknada, komunalni doprinos, i sl.)
4. ako zakupac prestane obavljati djelatnost odnosno trajno odjavi djelatnost, a lokacija nije dana u podzakup
5. ako privremeni objekt treba ukloniti zbog realizacije prostornih planova, odnosno ako postoji potreba drugačijeg prostornog rješenja
6. ako zakupac u određenom roku ne zamijeni dotrajali objekt
7. ako zakupac krši odredbe Odluke o komunalnom redu
8. ako zakupac narušava javni red i mir.

(2) Na postupak uklanjanja privremenog objekta iz stavka 2. ovoga članka na odgovarajući način se primjenjuju odredbe članka 17. ove Odluke.

V. PRIJELAZNE I ZAVRŠNE ODREDBE

Članak 19.

Ugovori o zakupu kao i rješenja kojima se odobrava postavljanje privremenih objekata, zaključeni, odnosno izdani do stupanja na snagu ove Odluke ostaju na snazi do isteka roka određenog ugovorom ili rješenjem, odnosno do raspisivanja natječaja iz članka 5. ove Odluke.

Članak 20.

Stupanjem na snagu ove Odluke prestaje važiti Odluka o davanju u zakup javnih površina i neizgrađenog građevinskog zemljišta (Službene novine Grada Požege, broj: 21/11., 11/17., 11/18. i 6/20.).

Članak 21.

Ova Odluka stupa na snagu osmog dana od dana objave u Službenim novinama Grada Požege.

**Ad. 14.**

**Prijedlog Odluke o donošenju Plana djelovanja na području prirodnih nepogoda za 2026. godinu**

PREDSJEDNIK - utvrđuje da su vijećnici dobili materijal za ovu točku dnevnog reda uz pisano obrazloženje te po istom otvara raspravu. Poziva predsjednike Klubova vijećnika i potom vijećnike da se izjasne o ovoj točki dnevnog reda.

PREDSJEDNIK – kako se nitko nije javio za riječ, zaključuje raspravu i stavlja na glasovanje Odluku o donošenju Plana djelovanja na području prirodnih nepogoda za 2026. godinu te konstatira da je Gradsko vijeće Grada Požege, bez rasprave, jednoglasno (19 glasova za), usvojilo

O D L U K U

o donošenju Plana djelovanja u području prirodnih nepogoda za 2026. godinu

I.

Gradsko vijeće Grada Požege donosi Plan djelovanja u području prirodnih nepogoda za 2026. godinu.

II.

Plan djelovanja u području prirodnih nepogoda za 2026. nalazi se u prilogu i sastavni je dio ove Odluke.

III.

Ova Odluka stupa na snagu osmog dana od dana objave u Službenim novinama Grada Požege.

**Ad. 15.**

**Prijedlog Odluke o donošenju Procjene ugroženosti od požara i tehnološke eksplozije grada Požege i Plana zaštite od požara za Grad Požegu (usklađivanje)**

PREDSJEDNIK - utvrđuje da su vijećnici dobili materijal za ovu točku dnevnog reda uz pisano obrazloženje te po istom otvara raspravu. Poziva predsjednike Klubova vijećnika i potom vijećnike da se izjasne o ovoj točki dnevnog reda.

PREDSJEDNIK - kako se nitko nije javio za riječ, zaključuje raspravu, stavlja na glasovanje Odluku o donošenju Procjene ugroženosti od požara za Grad Požegu (usklađivanje) te konstatira da je Gradsko vijeće Grada Požege, bez rasprave, jednoglasno (19 glasova za) usvojilo

O D L U K U

o donošenju Procjene ugroženosti od požara i tehnološke eksplozije Grada Požege i Plana zaštite od požara za Grad Požegu (usklađivanje)

I.

Donosi se Procjena ugroženosti od požara i tehnološke eksplozije Grada Požege i Plan zaštite od požara za Grad Požegu.

II.

Procjena ugroženosti od požara i tehnološke eksplozije Grada Požege i Plan zaštite od požara za Grad Požegu po mišljenju Ministarstva unutarnjih poslova RH, Ravnateljstvo civilne zaštite, Služba civilne zaštite Požega, Odjel inspekcije Požega izrađeni su sukladno odredbama Zakona o zaštiti požara i propisa donesenih na temelju zakona.

III.

Procjena ugroženosti od požara i tehnološke eksplozije Grada Požege i Plana zaštite od požara za Grad Požegu čini sastavni dio ove Odluke i objavit će se na mrežnim stranicama Grada Požege (www.pozega.hr).

IV.

Ova Odluka stupa na snagu osmog dana od dana objave u Službenom novinama Grada Požege.

Ad. 16.

**Prijedlog Odluke o izmjeni Odluke o mjerilima i kriterijima redovitih programa u Dječjim vrtićima Požega**

PREDSJEDNIK - utvrđuje da je predlagatelj ove točke dnevnog reda Klub vijećnika SDP-a, te poziva predlagatelje da obrazlože dostavljeni prijedlog.

MITAR OBRADOVIĆ - u ime Kluba vijećnika SDP-a daje obrazloženje istaknutog prijedloga.

PREDSJEDNIK - poziva predsjednike Klubova vijećnika da se izjasne o ovoj točki dnevnog reda, potom daje riječ vijećnicima za pojedinačnu raspravu.

U raspravi su sudjelovali:

* vijećnici Mitar Obradović i Martina Vlašić Iljkić
* pročelnica Ljiljana Bilen
* predsjednik Gradskog vijeća Tomislav Hajpek.

PREDSJEDNIK - zaključuje raspravu, stavlja na glasovanje Odluku o izmjeni Odluke o mjerilima i kriterijima za financiranje redovitih programa u Dječjim vrtićima Požega te konstatira da predmetna Odluka nije usvojena (devet glasova za, deset glasova protiv).

Ad. 17.

**Izbor Savjeta mladih Grada Požege**

PREDSJEDNIK - napominje vijećnicima da su im za ovu točku dnevnog reda dostavljeni potrebni materijali i to Zaključak Odbora za izbor i imenovanje od 6. listopada 2025. godine, Izvješće o provjeri formalnih uvjeta prijavljenih kandidata za Savjet mladih Grada Požege i Popis važećih kandidatura za članove Savjeta mladih Grada Požege. Nakon toga, upoznaje vijećnike da će se pristupiti izboru članova Savjeta mladih Grada Požege prema popisu važećih kandidatura te vijećnicima napominje sjedeće:

* da Savjet mladih Grada Požege ima devet članova
* da članove Savjeta mladih Grada Požege javnim glasovanjem bira Gradsko vijeće Grada Požege i da će se o svakom kandidatu glasovati pojedinačno
* da novoizabranim članovima mandat počinje konstituiranjem Savjeta i traje do dana stupanja na snagu odluke Vlade Republike Hrvatske o raspisivanju sljedećih redovitih lokalnih izbora koji se održavaju svake četvrte godine.

PREDSJEDNIK - sukladno provedenom postupku i popisu važećih kandidatura daje na glasovanje predložene kandidate s Popisa važećih kandidatura za članove Savjeta mladih Grada Požege:

|  |  |  |  |  |  |
| --- | --- | --- | --- | --- | --- |
| R.BR. | PREDLAGATELJ | KANDIDAT | REZULTAT GLASOVANJA  BROJ GLASOVA | | |
| „za“ | „protiv“ | „suzdržan“ |
| 1. | SDP, GRADSKA ORGANIZACIJA | MISLAV PAŽIN | 19 | **-** | **-** |
| 2. | ŽENSKI KOŠARKAŠKI KLUB PLAMEN POŽEGA | GABRIJEL MATANOVIĆ | 19 | **-** | **-** |
| 3. | MLADEŽ HDZ-a GRADA POŽEGE | LOVRO BARIĆ-PILIĆ | 19 | **-** | **-** |
| 4. | MLADEŽ HDZ-a GRADA POŽEGE | ANAMARIJA ČIČKOVIĆ | 19 | **-** | **-** |
| 5. | MLADEŽ HDZ-a GRADA POŽEGE | JOSIP MATIJAŠEVIĆ | 19 | **-** | **-** |
| 6. | MLADEŽ HDZ-a GRADA POŽEGE | PETAR PAVIĆ | 19 | **-** | **-** |
| 7. | MLADEŽ HDZ-a GRADA POŽEGE | NIKOLINA TOLIĆ | 19 | **-** | **-** |
| 8. | UDRUGA RODITELJA DJECE I OSOBA S POTEŠKOĆAMA U RAZVOJU MI | MARTIN RAJIĆ | 19 | **-** | **-** |
| 9. | UDRUGA RODITELJA DJECE I OSOBA S POTEŠKOĆAMA U RAZVOJU MI | PATRIK PAVELIĆ | **19** | **-** | **-** |

PREDSJEDNIK - nakon provedenog javnog glasovanja utvrđuje da su svi predloženi kandidati izabrani jednoglasno (19 glasova za ) te potom utvrđuje tekst Odluke o izboru članova Savjeta mladih Grada Požege, kako slijedi:

O D L U K U

o izboru članova Savjeta mladih Grada Požege

I.

Za članove Savjeta mladih Grada Požege izabrani su:

|  |  |
| --- | --- |
| REDNI BROJ | IME I PREZIME ČLANA |
| 1. | LOVRO BARIĆ-PILIĆ |
| 2. | ANAMARIJA ČIČKOVIĆ |
| 3. | GABRIJEL MATANOVIĆ |
| 4. | JOSIP MATIJAŠEVIĆ |
| 5. | PATRIK PAVELIĆ |
| 6. | PETAR PAVIĆ |
| 7. | MISLAV PAŽIN |
| 8. | MARTIN RAJIĆ |
| 9. | NIKOLINA TOLIĆ |

II.

Novoizabranim članovima iz točke I. ove Odluke mandat počinje od dana konstituiranja Savjeta mladih Grada Požege i traje do dana stupanja na snagu odluke Vlade Republike Hrvatske o raspisivanju sljedećih redovitih lokalnih izbora.

III.

Ova će se Odluka objaviti u Službenim novinama Grada Požege te na mrežnim stranicama Grada Požege.

PREDSJEDNIK - zaključuje 4. sjednicu Gradskog vijeća Grada Požege, u 17,55 sati.

PREDSJEDNIK

Tomislav Hajpek

ZAPISNIK SASTAVILA:

Gordana Gajer, referentica poslove

lokalne samouprave