|  |
| --- |
| 5. SJEDNICA GRADSKOG VIJEĆA GRADA POŽEGE  TOČKA 2. DNEVNOG REDA  PRIJEDLOG ODLUKE  O USTROJSTVU UPRAVNIH TIJELA GRADA POŽEGE  PREDLAGATELJ: Gradonačelnik Grada Požege  IZVJESTITELJ: Gradonačelnik Grada Požege  Studeni 2025. |

|  |
| --- |
| +\*xfs\*pvs\*Akl\*cvA\*xBj\*tCi\*ssq\*rba\*ckk\*BCB\*pBk\*- +\*yqw\*azn\*xdA\*pyi\*ugB\*xCk\*ptA\*mBu\*zbF\*uyb\*zew\*- +\*eDs\*lyd\*lyd\*lyd\*lyd\*jas\*zdv\*aBi\*Bwe\*Awq\*zfE\*- +\*ftw\*koa\*Etk\*tBi\*lkm\*axk\*ttB\*AoE\*ypy\*rgc\*onA\*- +\*ftA\*yCq\*hyC\*wEl\*buw\*qza\*bpw\*DFz\*bwq\*ymg\*uws\*- +\*xjq\*noi\*xuz\*akw\*rBb\*rlD\*aCi\*qcj\*Awn\*tzF\*uzq\*- |

Slika na kojoj se prikazuje simbol, crveno, zastava

Sadržaj generiran uz AI možda nije točan.

R E P U B L I K A H R V A T S K A

POŽEŠKO-SLAVONSKA ŽUPANIJA

Slika na kojoj se prikazuje emblem, grb, simbol, krug

Sadržaj generiran uz AI možda nije točan.GRAD POŽEGA

Gradonačelnik

KLASA: 024-02/25-03/330

URBROJ: 2177-1-01/01-25-1

Požega, 6. studenoga 2025.

GRADSKOM VIJEĆU GRADA POŽEGE

PREDMET: Prijedlog Odluke o ustrojstvu upravnih tijela Grada Požege

- dostavlja se

Na temelju članka 62. stavka 1. podstavka 1. Statuta Grada Požege (Službene novine Grada Požege, broj: 2/21. i 11/22.), te članka 59. i članka 61. stavka 1. i 2. Poslovnika o radu Gradskog vijeća Grada Požege (Službene novine Grada Požege, broj: 9/13., 19/13., 5/14. i 19/14., 4/18., 7/18.- pročišćeni tekst, 2/20., 2/21. i 4/21.- pročišćeni tekst), dostavlja se Naslovu na razmatranje i usvajanje Prijedlog Odluke o dopunama Odluke o ustrojstvu upravnih tijela Grada Požege.

Pravni temelj za donošenje ovoga Prijedloga Odluke je u članku 19.a, članku 35. stavku 1. točki 4. i članku 53. stavku 1. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) i članku 39. stavku 1. podstavku 11. Statuta Grada Požege (Službene novine Grada Požege, broj: 2/21. i 11/22.).

GRADONAČELNIK

prof.dr.sc. Borislav Miličević , v.r.

PRIVITAK:

1. Zaključak Gradonačelnika Grada Požege

2. Prijedlog Odluke o ustrojstvu upravnih tijela Grada Požege

|  |
| --- |
| +\*xfs\*pvs\*Akl\*cvA\*xBj\*tCi\*ssq\*rba\*ckk\*BCB\*pBk\*- +\*yqw\*azn\*xdA\*pyi\*ugB\*xCk\*ptA\*mBu\*zbF\*fsc\*zew\*- +\*eDs\*lyd\*lyd\*lyd\*lyd\*jBc\*vxa\*tjv\*bng\*jqB\*zfE\*- +\*ftw\*Eas\*Aln\*rDC\*nbb\*AqD\*bja\*lCg\*nnn\*nAm\*onA\*- +\*ftA\*ywh\*mbc\*CyC\*dxA\*xAo\*stu\*krB\*xbb\*tak\*uws\*- +\*xjq\*jnq\*Eaz\*igw\*Duc\*ydt\*Dcw\*hns\*wfu\*Ehy\*uzq\*- |

Slika na kojoj se prikazuje simbol, crveno, zastava

Sadržaj generiran uz AI možda nije točan.

R E P U B L I K A H R V A T S K A

POŽEŠKO-SLAVONSKA ŽUPANIJA

Slika na kojoj se prikazuje emblem, grb, simbol, krug

Sadržaj generiran uz AI možda nije točan.GRAD POŽEGA

Gradonačelnik

KLASA: 024-02/25-03/33

URBROJ: 2177-1-01/01-25-2

Požega, 6. studenoga 2025.

Na temelju članka 44. stavka 1. i članka 48. stavka 1. točke 1. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) i članka 62. stavka 1. podstavka 1. i članka 120. Statuta Grada Požege (Službene novine Grada Požege, broj: 2/21. i 11/22.), Gradonačelnik Grada Požege dana, 25. studenoga 2025. godine, donosi

Z A K L J U Č A K

I. Utvrđuje se Prijedlog Odluke o ustrojstvu upravnih tijela Grada Požege, u predloženom tekstu.

II. Prijedlog Odluke iz točke I. ovoga Zaključka upućuje se Gradskom vijeću Grada Požege na razmatranje i usvajanje.

GRADONAČELNIK

prof.dr.sc. Borislav Miličević, v.r.

DOSTAVITI:

1. Gradskom vijeću Grada Požege
2. Pismohrani.

|  |
| --- |
| +\*xfs\*pvs\*Akl\*cvA\*xBj\*tCi\*ssq\*rba\*ckk\*BCB\*pBk\*- +\*yqw\*azn\*xdA\*pyi\*ugB\*xCk\*ptA\*mBu\*zbF\*pwa\*zew\*- +\*eDs\*lyd\*lyd\*lyd\*lyd\*sxj\*aci\*DtC\*Daj\*ttj\*zfE\*- +\*ftw\*frA\*sfj\*kda\*tEb\*qFA\*str\*cib\*tkn\*wwn\*onA\*- +\*ftA\*nDu\*vDo\*yuB\*wrb\*pwa\*rbu\*tlu\*uBo\*yhn\*uws\*- +\*xjq\*dDs\*hky\*noi\*hkj\*jlv\*vuw\*zFm\*ltb\*Day\*uzq\*- |

PRIJEDLOG

Slika na kojoj se prikazuje tekst, isječak crteža

Opis je automatski generiran

R E P U B L I K A H R V A T S K A

POŽEŠKO-SLAVONSKA ŽUPANIJA

Slika na kojoj se prikazuje lanac, okovi, ključ

Opis je automatski generiran GRAD POŽEGA

GRADSKO VIJEĆE

KLASA: 024-02/25-03/33

URBROJ: 2177-1-02/01-25-3

Požega, \_\_. studenoga 2025.

Na temelju članka 35. stavka 1. točke 4. i članka 53. stavka 4. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) i članka 39. stavka 1. podstavka 3. Statuta Grada Požege (Službene novine Grada Požege, broj: 2/21.), Gradsko vijeće Grada Požege, na 5. sjednici, održanoj \_\_. studenoga 2025. godine, donosi

**O D L U K U**

**O USTROJSTVU UPRAVNIH TIJELA GRADA POŽEGE**

**I. OPĆE ODREDBE**

Članak 1.

Odlukom o ustrojstvu upravnih tijela Grada Požege (u nastavku teksta: Odluka) uređuje se ustrojstvo i djelokrug rada upravnih tijela Grada Požege (u nastavku teksta: upravna tijela), funkcija upravnih tijela, rukovođenje i odgovornost za zakonito i pravovremeno obavljanje poslova upravnih tijela, sredstva za rad, natpisne ploče i pečati upravnih tijela, radno vrijeme te materijalna prava i ostala prava službenika i namještenika u upravnim tijelima.

Članak 2.

Izrazi koji se koriste u ovoj Odluci, a imaju rodno značenje koriste se neutralno i odnose se jednako na muški i ženski rod.

**II. USTROJSTVO I DJELOKRUG RADA UPRAVNIH TIJELA**

Članak 3.

Za obavljanje upravnih i stručnih poslova iz samoupravnog djelokruga Grada Požege (u nastavku teksta: Grad), ustrojavaju se sljedeća upravna tijela:

1. Upravni odjeli:

1. Upravni odjel za samoupravu

2. Upravni odjel za financije i proračun

3. Upravni odjel za gospodarstvo, razvoj, zelenu tranziciju, komunalne djelatnosti i upravljanje imovinom

2. Služba za unutarnju reviziju.

Članak 4.

Upravna tijela dužna su pravodobno izvršavati poslove iz svojeg djelokruga pridržavajući se Ustava, zakona, drugih propisa i pravila struke te su obvezna u svojem radu koristiti nova saznanja i stručna dostignuća.

1. **Upravni odjel za samoupravu**

Članak 5.

(1) Upravni odjel za samoupravu obavlja:

1. poslove lokalne samouprave koji se odnose na:

- pravne i druge stručne i administrativno-tehničke poslove u svezi s radom Gradskog vijeća Grada Požege (u nastavku teksta: Gradsko vijeće), radnih tijela Gradskog vijeća, Gradonačelnika Grada Požege (u nastavku teksta: Gradonačelnik), radnih tijela Gradonačelnika i Stručno-savjetodavnog tijela Gradonačelnika

- organizacijske, savjetodavne i stručno-administrativne poslove u vezi s protokolarnim susretima, primanjima i prigodnim svečanostima Grada

- davanje mišljenja o zakonitosti odluka tijela Grada i pravnih osoba čiji je Grad osnivač

- upravljanje ljudskim potencijalima (kadrovska politika, stručno osposobljavanje i usavršavanje, radni odnosi službenika i namještenika, obavljanje tehničkih i općih poslova za potrebe svih upravnih tijela) i pružanje pomoći iz područja radnih odnosa pravnih osoba čiji je osnivač Grad, razvijanje socijalnog partnerstva Grada i sindikata koji djeluju u Gradu

- poslove redakcije i službene objave akata Grada te uređivanje Službenih novina Grada Požege

- poslove uredskog poslovanja i poslove u svezi postupanja s javnim dokumentarnim gradivom

- planiranje održavanja i kapitalnih projektnih zahtjeva u svezi pokretne imovine koja služi osiguravanju kvalitetnijih materijalno tehničkih preduvjeta za rad Gradskog vijeća i Gradonačelnika, njihovih radnih tijela te upravnih tijela Grada

- organizacijske, pravne, savjetodavne, stručno-administrativne i pomoćno-tehničke poslove iz djelokruga rada Vijeća mjesnih odbora Grada Požege, Savjeta mladih Grada Požege i Dječjeg gradskog vijeća

2. poslove promidžbe i odnosa s javnošću koji se odnose na:

- obavljanje poslova kojim se osigurava promidžba Grada u tuzemstvu i inozemstvu, kao i suradnja s drugim jedinicama lokalne i područne samouprave u tuzemstvu i inozemstvu

- osmišljavanje, uspostavljanje i stalno povezivanje s javnošću putem službene internet stranice, novina, radio emisija, TV emisija i dr.

- istraživanje javnog mijenja, prijedloga i inicijativa građana, te upućivanje istih mjerodavnim upravnim tijelima

- poticanje i pomoć u radu raznim oblicima udruživanja građana u područjima koja nisu u djelokrugu rada ostalih upravnih tijela

- poslove kojima se osigurava suradnja gradskih tijela s državnim tijelima, medijima i građanima

3. poslove vezane uz uspostavu i unapređenje pametnih usluga, integracije inovacija te implementacije pametnih rješenja koja vode do održivosti i podizanja kvalitete života u gradovima, poslovi digitalne transformacije te sve poslove vezane uz provedbu programa i projekata „Smart City“

4. razvoj i održavanje računalnog sustava i usluga koje se odnose na:

- održavanje informatičkih sustava Grada i proračunskih korisnika, održavanje informatičkih instalacija, postrojenja, opreme i uređaja

- organizacijske, pravne, savjetodavne, stručno-administrativne i pomoćno-tehničke poslove iz područja sustava kvalitete i informacijske sigurnosti, uključujući kibernetičku sigurnosti i sl.

- poslove informatike te poslove vezane uz digitalizaciju poslovanja i usluga koje pruža Grad i proračunski korisnici

- održavanje i daljnji razvoj Integriranog sustava upravljanja sukladno zahtjevima međunarodnih normi kvalitete

- razvoj i održavanje internet sustava i usluga

5. poslove suradnje s udrugama i humanitarnim organizacijama na području Grada

6. poslove ostvarivanja prava na pristup informacijama i poslove u svezi zaštite osobnih podataka (sukladno posebnim propisima)

7. poslove ekonomata za sva upravna tijela Grada

8. pomoćno-tehničke poslove za potrebe upravnih tijela

9. poslove odgoja i školstva koji se odnose na:

- predškolski odgoj i školstvo, odgoj i obrazovanje kojima se osiguravaju potrebe stanovnika u području brige o djeci, odgoju i obrazovanju, što podrazumijeva osiguravanje financijskih i materijalnih uvjeta za rad gradskih ustanova odgoja i obrazovanja kojih je Grad osnivač te praćenje rada i poslovanja tih ustanova

- pripremu prijedloga za utvrđivanje programa odgoja i obrazovanja iznad državnog pedagoškog standarda koji će se financirati iz proračuna Grada

- praćenje i procjenu stanja u području brige o djeci, odgoju i obrazovanju, te izradu planskih i programskih dokumenata radi poboljšanja stanja u navedenim područjima

- praćenje rada javnih ustanova i drugih pravnih osoba koje su osnovane zbog ostvarivanja koristi i potreba stanovnika u području predškolskog odgoja i osnovnog obrazovanja

10. poslove kulture, sporta i turizma, što podrazumijeva:

- poslove kojima se osiguravaju lokalne potrebe stanovnika u području kulture i sporta; praćenje i procjenjivanje stanja u području kulture, sporta i turizma te izrada planskih i programskih dokumenata radi poboljšanja stanja u navedenim područjima

- pripremanje, organiziranje i praćenje provedbe mjera zaštite kulturne baštine; praćenje rada javnih ustanova i drugih pravnih osoba koje su osnovane zbog ostvarivanja koristi i potreba stanovnika u području kulture, sporta i turizma, a čija se djelatnosti u cijelosti ili djelomično financira proračunskim sredstvima Grada; suradnja s turističkom zajednicom

- sudjelovanje u promicanju gradskih gospodarskih i turističkih potencijala u Republici Hrvatskoj i inozemstvu.

11. poslove socijalne skrbi i zdravstva koji se odnose na poslove socijalne skrbi, unapređenja zdravstvene zaštite te pronatalitetne politike na području Grada, a pod čime se podrazumijeva zaštita životnog standarda članstva u području zaštite zdravlja i socijalne skrbi, sustavno praćenje relevantnih pokazatelja u području socijalne skrbi i s tim u vezi predlaganje konkretnih mjera za zaštitu i unaprjeđenje socijalne skrbi na razini Grada te praćenje i procjenjivanje stanja u području socijalne skrbi i zdravstva te izradba planskih i programskih dokumenata radi poboljšanja stanja u navedenim područjima

12. demografske mjere i mjere za mlade koje se odnose na zaustavljanje depopulacijskih trendova, jačanja pozitivnih migracijskih trendova te poticanja mladih na zasnivanje obitelji i rađanje djece.

13. poslove delegiranih funkcija i zadaća posredničkog tijela za odabir operacija (PTOO) u okviru mehanizma integriranih teritorijalnih ulaganja.

(2) Upravni odjel za samoupravu obavlja i druge poslove iz samoupravnog djelokruga, sukladno zakonu, drugim propisima i aktima Grada Požege.

1. **Upravni odjel za financije i proračun**

Članak 6.

1. Upravni odjel za financije i proračun obavlja poslove koji se odnose na:

1. proračun, financijsko-računovodstvene i knjigovodstvene poslove:

- proračunsko planiranje prihoda i primitaka, rashoda i izdataka, te likvidnost proračuna, pripremu prijedloga proračuna i odluke o izvršavanju proračuna, izvršavanje proračuna i praćenje izvršavanja proračuna, poslove riznice, izradu polugodišnjih i godišnjih izvještaja o izvršavanju proračuna

- izradu izvješća o korištenju proračunske zalihe, praćenje naplate proračunskih prihoda i primitaka, financijsko izvještavanje o stanju i strukturi te promjenama u vrijednosti i obujmu imovine, obveza i vlastitih izvora, konsolidaciju proračunskih korisnika, analitičke poslove proračunske potrošnje, opseg zaduživanja i jamstva Grada, rejting Grada, koordinaciju razvoja sustava unutarnjih kontrola te računovodstveno-financijske poslove

- knjigovodstvene poslove za sve proračunske korisnike Grada

2. poslove javne nabave za sva gradska upravna tijela i gradske ustanove koji se odnose na pripremu i provođenja postupaka javne nabave koji se provode sukladno Zakonu o javnoj nabavi i postupaka jednostavne nabave koji se provode sukladno Pravilniku o jednostavnoj nabavi robe, usluga i radova te provedbi projektnih natječaja na koje se ne primjenjuje Zakon o javnoj nabavi, vođenja registra ugovora javne nabave i okvirnih sporazuma te drugih informacijskih baza javne nabave, izrade analize i izvještavanja o provedenim postupcima javne nabave te davanje prijedloga za razvoj sustava javne nabave.

(2) Upravni odjel iz stavka 1. ovoga članka obavlja i druge poslove iz samoupravnog djelokruga, sukladno zakonu, drugim propisima i aktima Grada Požege.

**3. Upravni odjel za gospodarstvo, razvoj, zelenu tranziciju, komunalne djelatnosti i upravljanje imovinom**

Članak 7.

(1) Upravni odjel za gospodarstvo, razvoj, zelenu tranziciju, komunalne djelatnosti i upravljanje imovinom obavlja poslove koji se odnose na:

1. gospodarstvo, uređenje područja Grada, uređenje građevinskog zemljišta, obavljanje komunalnih djelatnosti, utvrđivanje obveza i naplate komunalnih i sličnih obveza, poslove koji se odnose na geodetske poslove, označavanje prostornih jedinica, zaštitu i spašavanje, komunalni red, prometno redarstvo, mjesnu samoupravu (osim izbora za mjesnu samoupravu), kako slijedi:

a) poslovi gospodarstva obuhvaćaju poslove:

- provedbe gradskih programa poticanja poduzetništva i gospodarstva; uređivanje i usklađivanje razvojnih djelatnosti Grada i pojedinih gospodarskih subjekata na području Grada

- redovito praćenje stanja gospodarske aktivnosti na području Grada, posebice uvjeta poslovanja, poslovne rezultate, te stupnja zaposlenosti

- suradnja s različitim ustanovama i središnjicama koje se bave razvojem gospodarskih djelatnosti te sudjelovanje u izradi zajedničkih programa radi rješavanja određenih problema u gospodarstvu

- predlaganje mjera i provedba aktivnosti za razvoj gospodarskih i turističkih potencijala

- obavljanje stručnih poslova u području gospodarstva, te u skladu s tim priprema općih i pojedinačnih akata za Gradonačelnika i Gradsko vijeće

- koordiniranje aktivnosti gospodarskih subjekata i udruga u okviru zakonskih mogućnosti, a u cilju promicanja gospodarskog razvitka

b) uređenje područja grada obuhvaća poslove izgradnje i održavanje objekata u vlasništvu Grada, prometnica i drugih javnih površina, uređenje građevinskog zemljišta obuhvaća izgradnju, komunalne i druge odgovarajuće infrastrukture, obavljanje komunalnih djelatnosti obuhvaća, poslove obavljanja komunalnih djelatnosti, ustroj subjekata komunalnog gospodarstva u vlasništvu Grada te cijene komunalnih usluga, utvrđivanje i naplatu komunalnih i sličnih obveza koji obuhvaća upravne i druge poslove te utvrđivanja tih obveza, njihovu naplatu, uključujući i prisilnu naplatu

c) geodetski poslovi obuhvaćaju poslove osnivanja i vođenja katastra vodova, označavanje prostornih jedinica koje obuhvaća poslove evidencije, imenovanja i označavanja naselja, ulica i trgova

d) komunalni red obuhvaća uređivanje i nadzor komunalnog reda, te nadzor provođenja odluka o agrotehničkim mjerama i mjerama za uređenje i održavanje poljoprivrednih rudina uključujući i rad komunalnog redarstva Grada

e) prometno redarstvo obavlja poslove nadzora i premještanja zaustavljenih i parkiranih vozila sukladno odredbama Zakona o sigurnosti prometa na cestama, poslove upravljanja prometom, poslove nadzora u zonama smirenog prometa, prometa u pješačkim zonama

f) zaštita i spašavanje obuhvaćaju stručno-tehničke poslove zaštite koji spadaju u djelokrug Grada

2. prostorno planiranje koje obuhvaća praćenje i analizu provođenja dokumenata prostornog uređenja, ocjenu provedenih mjera i njihove učinkovitosti na svrhovito gospodarenje prostorom i zaštitu vrijednosti prostora i okoliša, izradu izvješća o stanju u prostoru, te pripreme i provedbe mjera za unapređenje stanja u prostoru, poslove u svezi s izradom prostornih planova, akata o položajnim zonama i sličnih akata, poslove u svezi izdavanja građevinskih i lokacijskih dozvola, drugih akata vezanih uz gradnju te provedbu dokumenata prostornog uređenja iz djelokruga Grada.

3. promet koji obuhvaća praćenje, analizu i normativno uređivanje, odgovarajuće označavanje, te nadzor cestovnog prometa (u smislu propisa o sigurnosti prometa na cestama), poslove u svezi raspolaganja javnim površinama i javno-prometnim površinama u vlasništvu Grada

4. zelenu tranziciju i zaštitu okoliša te održivog razvoja koji obuhvaćaju poslove praćenja stanja za izradu studija, planova i drugih akata u svezi zelene urbane obnove Grada, poslove organizacije i vođenja izrade dokumenata zaštite i unapređenja stanja okoliša i održivog razvoja te procjene utjecaja na okoliš za zahvate čiji je nositelj Grad

5. stručne poslove vezane uz razvoj Grada koji se odnose na upravljanje investicijskim i razvojnim projektima, kako slijedi:

- priprema, izrađuje i vodi investicijske i razvojne projekte na nacionalnoj i međunarodnoj razini

- izrađuje gospodarske projekte razvojnih, investicijskih i drugih ekonomskih programa i studija

- priprema stručne strategijske odluke i prijedloge razvojnih programa i projekata razvitka Grada, kao i praćenje njihovog ostvarivanja te predlaganja mjera za njihovo provođenje

- pruža tehničku pomoć u svezi programa međunarodne i međuregionalne suradnje usmjerene na tehnološki razvoj i razvoj postojećeg kao i inovativnog poduzetništva

- poticanja razvoja turizma kroz podršku i koordinaciju projekata, aktivnosti i događaja od značaja za razvoj Grada kao turističke destinacije i za unapređenje turističke ponude

6. poslove upravljanja imovinom Grada i imovinsko-pravne poslove, kako slijedi:

- poslove upravljanja, evidentiranja, stjecanja, otuđivanja, gradnje, održavanja, davanja u najam, davanja u zakup, davanja na upravljanje i davanja na korištenje svih objekata javne, poslovne i stambene namjene u vlasništvu Grada

- vođenje svih imovinsko-pravnih poslova te provedba postupaka u pravnom prometu nekretnina u vlasništvu Grada

- zastupanje Grada pred pravosudnim i upravnim tijelima

- organiziranje rada na trajnom popisu imovine u vlasništvu Grada

- upravljanje građevinskim zemljištem (izrada prijedloga visine kupoprodajne cijene sukladno tržišnoj cijeni, izrada prijedloga visine naknade za korištenje, izrada prijedloga općih i posebnih uvjeta natječaja, popis građevinskog zemljišta, namjena, uvjeti, mjerila za korištenje, ugovaranje zakupnine, najamnine, prava građenja, nadzor korištenja, utvrđivanje prestanka prava korištenja, popis korisnika i naknade za korištenje i sl.

- upravljanje stambenim prostorom (mjerila za korištenje, izrada prijedloga visine najamnine, izrada prijedloga općih i posebnih uvjeta natječaja, ugovaranje najma, osiguranje imovine, nadzor korištenja, popis stanova, najmoprimaca i visine najamnine i sl.)

- upravljanje poslovnim prostorom (namjena, uvjeti, mjerila za korištenje, izrada prijedloga visine zakupa, najma, izrada prijedloga općih i posebnih uvjeta natječaja, ugovaranje zakupnine, najamnine, osiguranje imovine, nadzor korištenja, popis poslovnih prostora zakupoprimaca, najmoprimaca i visine zakupnine, najamnine i sl.)

- upravljanje javnim površinama (namjena, uvjeti, mjerila za korištenje, izrada prijedloga visine zakupa najma, izrada prijedloga općih i posebnih uvjeta natječaja, ugovaranje zakupnine, najamnine, nadzor korištenja, popis javnih površina danih na korištenje, korisnika i visine naknade za korištenje i sl.)

- upravljanje nematerijalnom imovinom

- upravljanje poljoprivrednim zemljištem

- procjenjivanje stanja imovine Grada te s tim u vezi pripremanje i poticanje drugih ulagača na ostvarenje gospodarskih projekata

- poslove evidencije i ažuriranja podataka o prometu nekretnina, poslove stručne i administrativne potpore procjeniteljskom povjerenstvu.

(2) Upravni odjel iz stavka 1. ovoga članka obavlja i druge poslove iz samoupravnog djelokruga, sukladno zakonu, dugim propisima i aktima Grada.

**4. Služba za unutarnju reviziju**

Članak 8.

(1) Služba za unutarnju reviziju je upravno tijelo koje obavlja poslove procjene sustava unutarnjih kontrola, davanja neovisnog i objektivnog stručnog mišljenja i savjeta za unaprjeđenje poslovanja, a sve u svrhu ostvarenja poslovnih ciljeva primjenom sustavnog pristupa vrjednovanju i poboljšanju djelotvornosti procesa upravljanja rizicima, kontrola i gospodarenja. Unutarnja revizija obavlja se kroz reviziju sustava, reviziju usklađenosti, reviziju uspješnosti poslovanja, financijsku reviziju i reviziju IT sustava.

(2) U okviru svog djelokruga Služba za unutarnju reviziju obavlja poslove, kako slijedi:

- izrade strateškog i godišnjeg plana unutarnje revizije temeljenih na objektivnoj procjeni rizika, te radnog plana pojedinačne unutarnje revizije

- provedbu unutarnje revizije u upravnim tijelima Grada Požege, procjenom prikladnosti i djelotvornosti sustava unutarnjih kontrola u odnosu na utvrđivanje, procjenu i upravljanje rizicima, usuglašenost sa zakonima i drugim propisima, pouzdanost i sveobuhvatnost financijskih i drugih informacija, učinkovitost, djelotvornost i ekonomičnost poslovanja, zaštitu imovine i informacija, te obavljanje zadaća i ostvarivanja ciljeva

- davanje preporuka za poboljšanje poslovanja; provedbu unutarnje revizije namjenskog trošenja proračunskih sredstava kod proračunskih i izvanproračunskih korisnika čiji je osnivač Grad

- upozoravanje na nepravilnosti i neusklađenosti sa zakonima i drugim propisima, te predlaganje mjera za njihovo otklanjanje

- izradu izvješća o obavljenim unutarnjim revizijama, te godišnjeg izvješća, praćenje provedbe danih preporuka navedenih u izvješću o obavljenoj unutarnjoj reviziji

- suradnju s Upravom za harmonizaciju unutarnje revizije i financijske kontrole u Ministarstvu financija i Državnim uredom za reviziju

- obavljanje ostalih poslova sukladno zakonu, drugim propisima i po smjernicama gradonačelnika.

(3) Poslovi Službe za unutarnju reviziju određeni su zakonom, Statutom Grada Požege i ovom Odlukom.

**III. RUKOVOĐENJE UPRAVNIM TIJELIMA**

Članak 9.

(1) Upravnim tijelimaupravljaju pročelnicikojeimenuje Gradonačelnik na temelju javnog natječaja, sukladno Zakonu o lokalnoj i područnoj (regionalnoj) samoupravi (u nastavku teksta: ZLP(R)S) te Zakonom o službenicima i namještenicima u lokalnoj i područnoj (regionalnoj) samoupravi: Zakon). Pročelnici se imenuju na neodređeno vrijeme.

(2) Gradonačelnik može razriješiti pročelnike upravnih tijela sukladno odredbama ZLP(R)S-a. U slučaju razrješenja, kao i na druga prava, obveze i odgovornosti pročelnika upravnih tijela primjenjuju se odredbe Zakona iz stavka 1. ovoga članka.

Članak 10.

(1) Pročelnici su osobno odgovorni za zakonit, pravilan i pravodoban rad upravnih tijela kojima rukovode.

(2) Pročelnici organiziraju obavljanje poslova u upravnom tijelu, potpisuju akte tog upravnog tijela, daju službenicima i namještenicima upute za obavljanje poslova, brinu se o stručnom osposobljavanju i usavršavanju službenika i namještenika brinu o funkcioniranju upravnog tijela te obavljaju i druge poslove sukladno važećim propisima.

Članak 11.

Pročelnici za svoj rad i rad svojih upravnih tijela odgovaraju Gradonačelniku.

Članak 12.

Radom unutarnjih ustrojstvenih jedinica upravnih tijela (odsjek, pododsjek, odjeljak) upravljaju voditelji koji za svoj rad i rad unutarnje ustrojstvene jedinice odgovaraju pročelniku upravnog tijela nadležnom za odgovarajuće područje.

Članak 13.

Voditelji unutarnjih ustrojstvenih jedinica upravljaju radom unutarnje ustrojstvene jedinice, a naročito:

1. neposredno obavljaju najsloženije poslove iz djelokruga unutarnje ustrojstvene jedinice
2. upravljaju radom unutarnje ustrojstvene jedinice
3. planiraju poslove koje će izvršavati unutarnja ustrojstvena jedinica
4. raspoređuju poslove na pojedine službenike i namještenike
5. daju upute službenicima i namještenicima za izvršavanje određenog posla
6. prate izvršavanje poslova u unutarnjoj ustrojstvenoj jedinici
7. obavljaju nadzor nad radom pojedinih službenika i namještenika
8. supotpisuju nacrte neupravnih akata iz djelokruga unutarnje ustrojstvene jedinice
9. ukazuju na probleme koji se pojavljuju u radu unutarnje ustrojstvene jedinice i predlažu načine izvršavanja pojedinih poslova.

Članak 14.

(1) U Gradu se može osnovati kolegij kao stručno i savjetodavno tijelo Gradonačelnika.

(2) Kolegij čine Gradonačelnik, zamjenik gradonačelnika i pročelnici te po potrebi voditelji unutarnjih ustrojstvenih jedinica upravnih tijela.

(3) Pitanja koja će se raspravljati na kolegiju, mjesto i vrijeme održavanja utvrđuje Gradonačelnik.

**IV. UNUTARNJI USTROJ UPRAVNIH TIJELA**

Članak 15.

(1) Unutarnje ustrojstvo upravnih tijela, nazivi i opisi poslova radnih mjesta, stručni i drugi uvjeti za raspored na radna mjesta, broj izvršitelja te druga pitanja od značaja za rad upravnih tijela uređuju se Pravilnikom o unutarnjem redu upravnih tijela Grada Požege (u nastavku teksta: Pravilnik o unutarnjem redu).

(2) Pravilnik o unutarnjem redu kao zajednički pravilnik za sva upravna tijela donosi Gradonačelnik, na prijedlog pročelnika upravnih tijela, sukladno Zakonu.

(3) Pravilnikom o unutarnjem redu, u upravnim tijelima mogu se kao unutarnje ustrojstvene jedinice, ovisno o srodnosti i povezanosti poslova, ustrojiti odsjeci, a unutar njih pododsjeci i odjeljci.

Čanak 16.

(1) Gradonačelnik usmjerava djelovanje upravnih tijela u obavljanju poslova iz njihova samoupravnog djelokruga te nadzire rad upravnih tijela.

(2) U provođenju ovlasti iz stavka 1. ovoga članka, Gradonačelnik prati stanje u pojedinim upravnim tijelima te utvrđuje mjere koje su dužni provesti.

**V. SREDSTVA ZA RAD, NATPISNE PLOČE I PEČATI UPRAVNIH TIJELA**

Članak 17.

Sredstva za rad upravnih tijela osiguravaju se u Proračunu Grada Požege i iz drugih prihoda u skladu sa zakonom, ovisno o izvršenju poslova i zadataka predviđenih programom rada.

Članak 18.

Na sadržaj, izgled i način isticanja natpisne ploče na zgradi u kojoj su smještena upravna tijela, sadržaj pečata upravnih tijela, kao i postupak njihove izrade primjenjuju se odredbe posebnih zakona i podzakonskih propisa.

Članak 19.

(1) Upravno tijelo ima svoj pečat.

(2) Na pribavljanje, sadržaj i korištenje kvalificiranog elektroničkog pečata primjenjuju se odredbe posebnih zakona i podzakonskih propisa s kojima je uređen kvalificirani elektronički pečat.

**VI. RADNO VRIJEME UPRAVNIH TIJELA**

Članak 20.

(1) Gradonačelnik određuje početak i završetak radnog vremena upravnih tijela te uredovno vrijeme za rad sa strankama.

(2) Pročelnik može radno vrijeme za obavljane određenih poslova iz djelokruga upravnog tijela privremeno urediti drugačije nego što je određeno odlukom Gradonačelnika odnosno kolektivnim ugovorom, ako to zahtijeva pravodobno i potpuno obavljanje tih poslova.

**VII. SLUŽBENICI I NAMJEŠTENICI UPRAVNIH TIJELA I OSTVARIVANJE PRAVA IZ RADNOG ODNOSA**

Članak 21.

(1) U upravna tijela službenici i namještenici primaju se u službu odnosno u radni odnos (u nastavku teksta: služba), na način i pod uvjetima propisanim Zakonom i sukladno Pravilniku o unutarnjem redu.

(2) Osobe iz stavka 1. ovoga članka imaju prava i dužnosti propisane Zakonom i drugim propisima, a za svoj rad odgovaraju u slučajevima i po postupku koji je propisan Zakonom i drugim propisima, te općim aktima.

Članak 22.

Prava iz službe službenici i namještenici upravnih tijela ostvaruju u Gradu kao jedinstvenom subjektu.

Članak 23.

Službenici i namještenici odgovaraju za svoj rad pročelniku upravnog tijela i voditelju unutarnje ustrojstvene jedinice unutar kojih su raspoređeni.

Članak 24.

(1) Osnovna plaća i dodaci na plaću službenika i namještenika u upravnim tijelima određuju se sukladno odredbama posebnog zakona, općeg akta Gradskog vijeća i kolektivnog ugovora.

(2) Pravo na određene dodatke na osnovnu plaću, službenik i namještenik u upravnim tijelima može ostvariti i temeljem akta koji donosi Gradonačelnik, ako je to propisano posebnim zakonom.

(3) Ostala prava i obveze iz službe i po osnovi službe službenika i namještenika zaposlenih u upravnim tijelima uređuju se kolektivnim ugovorom koji zaključuje Gradonačelnik, sa sindikatima zastupljenima u Gradu odnosno udrugama sindikata više razine.

Članak 25.

(1) O prijmu u službu, rasporedu na radno mjesto, premještaju, napredovanju, plaći, produženju roka za polaganje državnog ispita, stavljanju na raspolaganje, prestanku službe te zadržavanju u službi odlučuje rješenjem pročelnik upravnog tijela u upravnom postupku ili službena osoba kojoj je rješavanje o tome utvrđeno opisom poslova radnog mjesta, sukladno Pravilniku o unutarnjem redu, osim kad je Zakonom izrijekom propisano da rješenje donosi pročelnik upravnog tijela.

(2) Odlučivanje o imenovanju i razrješenju pročelnika, plaći, produženju roka za polaganje državnog ispita, stavljanju na raspolaganje, prestanku službe te zadržavanju u službi pročelnika, rješenjem u upravnom postupku odlučuje Gradonačelnik.

(3) Na odlučivanje o pravima i obvezama iz službe, osim u slučaju iz stavaka 1. i 2. ovoga članka, odgovarajuće se primjenjuju odredbe općeg propisa o radu kojima se uređuje ostvarivanje prava i obveza iz radnog odnosa.

(4) O pravima i obvezama iz službe iz stavka 3. ovoga članka odlučuje pročelnik ili službena osoba kojoj je odlučivanje o tome utvrđeno u Pravilniku o unutarnjem redu, a o pravima i obvezama pročelnika upravnih tijela Gradonačelnik.

**VI. PRIJELAZNE I ZAVRŠNE ODREDBE**

Članak 26.

(1) Gradonačelnik Grada Požege će na prijedlog pročelnika upravnih tijela, donijeti Pravilnik o unutarnjem redu upravnih tijela Grada Požege (u nastavku teksta: Pravilnik o unutarnjem redu), najkasnije u roku od tri mjeseca od dana stupanja na snagu ove Odluke.

(2) Službenici i namještenici upravnih tijela, rasporediti će se na radna mjesta sistematizirana Pravilnikom iz stavka 1. ovoga članka, za koja sukladno propisima, ispunjavaju stručne i druge uvjete, najkasnije u roku dva mjeseca od stupanja na snagu Pravilnika o unutarnjem redu.

Članak 27.

(1) Danom stupanja na snagu ove Odluke, prestaje s radom Upravni odjel za društvene djelatnosti, Upravni odjel za imovinsko-pravne poslove, Upravni odjel za komunalne djelatnosti i gospodarenje i Služba za javnu nabavu.

(2) Danom stupanja na snagu ove Odluke, nastavlja s radom Upravni odjel za samoupravu, Upravni odjel za financije i proračun te Služba za unutarnju reviziju.

(3) Danom stupanja na snagu ove Odluke, s djelokrugom poslova utvrđenim ovom Odlukom, ustrojava se i započinje s radom Upravni odjel za gospodarstvo, razvoj, zelenu tranziciju, komunalne djelatnosti i upravljanje imovinom.

Članak 28.

Danom stupanja na snagu ove Odluke, službenike i namještenike upravnih tijela koja prestaju s radom, opremu, javno dokumentarno gradivo i drugu dokumentaciju, sredstva za rad, financijska sredstva, prava i obveze preuzimaju upravna tijela koja preuzimaju poslove na temelju ove Odluke, razmjerno i sukladno ustrojstvu i djelokrugu propisanom ovom Odlukom.

Članak 29.

Danom stupanja na snagu ove Odluke:

Upravni odjel za samoupravu od Upravnog odjela za društvene djelatnosti preuzima poslove, opremu, javno dokumentarno gradivo, drugu dokumentaciju te službenike koji su zatečeni u obavljanju preuzetih poslova Upravnog odjela za društvene djelatnosti koji se odnose na odgoj i školstvo, kulturu, sport i turizam, socijalnu skrb i zdravstvo te demografske mjere i mjere za mlade, a od Upravnog odjela za imovinsko-pravne poslove preuzima dio poslova, opreme, javnog dokumentarnog gradiva, drugu dokumentaciju te službenike koji su zatečeni u obavljanju dijela preuzetih poslova Upravnog odjela za imovinsko-pravne poslove koji se odnose na obavljanje delegiranih funkcija i zadaća posredničkog tijela za odabir operacija (PTOO) u okviru mehanizma integriranih teritorijalnih ulaganja razmjeno preuzetim poslovima

**-** Upravni odjel za financije i proračun od Službe za javnu nabavu preuzima poslove, opremu, javno dokumentarno gradivo, drugu dokumentaciju te službenike koji su zatečeni u obavljanju preuzetih poslova Službe za javnu nabavu

**-** Upravni odjel za gospodarstvo, razvoj, zelenu tranziciju, komunalne djelatnosti i upravljanje imovinom od Upravnog odjela za komunalne djelatnosti i gospodarenje preuzima poslove, opremu, javno dokumentarno gradivo, drugu dokumentaciju te službenike koji su zatečeni u obavljanju poslova Upravnog odjela za komunalne djelatnosti i gospodarenje te od Upravnog odjela za imovinsko-pravne poslove preuzima dio poslova, opreme, javno dokumentarno gradivo, drugu dokumentaciju te službenike koji su zatečeni u obavljanju dijela preuzetih poslova Upravnog odjela za imovinsko-pravne poslove koji se odnose na imovinsko-pravne poslove.

Članak 30.

(1) Stupanjem na snagu ove Odluke pročelnici Upravnih tijela koja su navedena u članku 27. stavku 2. ove Odluke nastavljaju obavljati poslove pročelnika.

(2) Nakon stupanja na snagu Pravilnika o unutarnjem redu pročelnici upravnih tijela iz stavka 1. ovoga članka, imenovani na neodređeno vrijeme na temelju javnog natječaja, biti će imenovani na radna mjesta pročelnika navedenih upravnih tijela, rješenjem gradonačelnika.

(3) Gradonačelnik će danom stupanja na snagu ove Odluke za obavljanje poslova pročelnika novoustrojenog Upravnog odjela za gospodarstvo, razvoj, zelenu tranziciju, komunalne djelatnosti i upravljanje imovinom ovlastiti, najduže do šest mjeseci, službenika zaposlenog u istom ili drugom upravnom tijelu Grada Požege koji ispunjava propisane uvjete za radno mjesto pročelnika.

(4) Gradonačelnik će raspisati javni natječaj za imenovanje pročelnika novoustrojenog Upravnog odjela za gospodarstvo, razvoj, zelenu tranziciju, komunalne djelatnosti i upravljanje imovinom u roku od 30 dana od dana stupanja na snagu Pravilnika o unutarnjem redu.

Članak 31.

Do donošenja Pravilnika o unutarnjem redu, službenici i namještenici zatečeni u službi u upravnim tijelima Grada Požege, obavljaju poslove koje su do sada obavljali, odnosno i druge poslove po nalogu pročelnika, a pravo na plaću i ostala prava ostvaruju prema dotadašnjim rješenjima.

Članak 32.

Rješenja o preuzimanju zatečenih službenika iz članka 29. ove Odluke donijeti će se odmah nakon stupanja na snagu ove Odluke, a najkasnije u roku od trideset dana.

Članak 33.

Danom stupanja na snagu ove Odluke prestaje važiti Odluka o ustrojstvu i djelokrugu upravnih tijela Grada Požege (Službene novine Grada Požege, broj: 19/13., 8/14., 9/16., 14/16., 19/18., 12/21., 22/21.- pročišćeni tekst, 11/22. i 20/23.).

Članak 34.

Ova Odluka stupa na snagu osmog dana oda dana objave u Službenim novinama Grada Požege.

PREDSJEDNIK

Tomislav Hajpek

O b r a z l o ž e n j e

uz Odluku o ustrojstvu upravnih tijela Grada Požege

I. PRAVNA OSNOVA

Pravna osnova za donošenje ovoga Prijedloga Odluke je u odredbi:

- članka 35. stavka 1. točke 4. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) (u nastavku teksta: ZLPRS), te u odredbi članka 53. stavka 1. i 3. istog Zakona

- članka 39. stavka 1. podstavka 11. Statuta Grada Požege (Službene novine Grada Požege, broj: broj: 2/21. i 11/22.).

Člankom 35. stavkom 1. točkom 4. ZLPRS-a propisano je da predstavničko tijelo uređuje ustrojstvo i djelokrug upravnih tijela jedinice lokalne, odnosno područne (regionalne) samouprave, a člankom 53. stavkom 1. istog zakona propisano je da se za obavljanje poslova iz samoupravnog djelokruga jedinica lokalne i područne (regionalne) samouprave kao i povjerenih poslova državne uprave ustrojavaju upravni odjeli i službe (upravna tijela).

Člankom 19.a ZLPRS-a utvrđeno je da veliki gradovi odnosno gradovi sjedišta županija u svom samoupravnom djelokrugu obavljaju poslove lokalnog značaja kojima se neposredno ostvaruju potrebe građana i to osobito poslove koji se odnose na: uređenje naselja i stanovanje, prostorno i urbanističko planiranje, komunalno gospodarstvo, brigu o djeci, socijalnu skrb, primarnu zdravstvenu zaštitu, odgoj i obrazovanje, kulturu, tjelesnu kulturu i sport, zaštitu potrošača, zaštitu i unapređenje prirodnog okoliša, protupožarnu i civilnu zaštitu, promet na svom području, održavanje javnih cesta, izdavanje građevinskih i lokacijskih dozvola i drugih akata vezanih uz gradnju, te provedbu dokumenata prostornog uređenja te ostale poslove sukladno posebnim zakonima. Posebnim zakonima kojima se uređuju pojedine djelatnosti određuju se poslovi čije su obavljanje gradovi dužni organizirati te poslovi koje gradovi mogu obavljati.

**II.** PRIKAZ STANJA I RAZLOZI ZA DONOŠENJE AKTA

Postojeće ustrojstvo upravnih tijela Grada Požege (u nastavku teksta: Grad) temelji se na Odluci o ustrojstvu i djelokrugu upravnih tijela Grada Požege (Službene novine Grada Požege, broj: 19/13., 8/14., 9/16., 14/16., 19/18., 12/21., 22/21.- pročišćeni tekst, 11/22. i 20/23.).

Sukladno navedenoj Odluci ustrojeno je sedam upravnih tijela Grada Požege (pet odjela i dvije službe) i to Upravni odjel za samoupravu, Upravni odjel za društvene djelatnosti, Upravni odjel za imovinsko-pravne poslove, Upravni odjel za komunalne djelatnosti i gospodarstvo, Upravni odjel za financije i proračun, Služba za javnu nabavu i Služba za unutarnju reviziju.

Predloženom Odlukom ustrojavaju se četiri upravna tijela (tri odjela i jedna služba) i to Upravni odjel za samoupravu, Upravni odjel za financije i proračun, Upravni odjel za gospodarstvo, razvoj, zelenu tranziciju, komunalne djelatnosti i upravljanje imovinom i Služba za unutarnju reviziju.

Stupanjem na snagu predložene Odluke s radom nastavlja

- Upravni odjel za samoupravu kojem se uz dosadašnji djelokrug poslova preneseni u nadležnost poslovi društvenih djelatnosti i ITU mehanizma (PTOO)

- Upravni odjel za financije i proračun kojem se uz dosadašnji djelokrug poslova preneseni poslovi javne nabave te

- Služba za unutarnju reviziju s neizmijenjenim djelokrugom poslova.

Nadalje predloženom Odlukom i stupanjem na snagu iste prestaje s radom Upravni odjel za društvene djelatnosti, Upravni odjel za imovinsko-pravne poslove i Upravni odjel za komunalne djelatnosti i gospodarstvo.

Predloženim aktom ustrojava i njegovim stupanjem na snagu počinje s radom novi Upravni odjel za gospodarstvo, razvoj, zelenu tranziciju, komunalne djelatnosti i upravljanje imovinom u čijem su djelokrugu poslovi sadašnjeg Upravnog odjela za komunalne djelatnosti i gospodarenje i dio poslova sadašnjeg Upravnog odjela za imovinsko-pravne poslove (bez ITU mehanizma). U navedeni Upravni odjel u većem opsegu dodani su i novi poslovi koji se odnose na zelenu tranziciju, zaštitu okoliša te održivog razvoja koji obuhvaća poslove praćenja stanja za izradu studija, planova i drugih akata u svezi zelene urbane obnove Grada, poslovi organizacije i vođenja izrade dokumenata zaštite i unapređenja stanja okoliša i održivog razvoja te procjene utjecaja na okoliš za zahvate čiji je nositelj Grad kao i stručni poslovi vezani uz razvoj Grada koji se odnose na upravljanje investicijskim i razvojnim projektima. S obzirom da se radi o novom Upravnom odjelu, s novim nazivom i bitno povećanim opsegom poslova u odnosu na poslove koji su sada u nadležnosti Upravnog odjela za komunalne djelatnosti i gospodarenje odnosno Upravnog odjela za imovinsko-pravne poslove i nove poslove, predloženo je provođenje natječaja za pročelnika novoustrojenog odjela te imenovanje službenika ovlaštenog za privremeno obavljanje poslova pročelnika do okončanja natječajnog postupka za izbor pročelnika sukladno ZLPRS-u.

Svrha predloženog akta je da se poveća efikasnosti rada u upravnim tijelima i to kroz povezivanje srodnih poslova unutar predloženih upravnih tijela i organiziranjem timskog rada službenika te osiguravanje pravnog temelja za ravnomjerno opterećenje službenika u obavljanju poslova iz djelokruga Grada. Nadalje, predloženim ustrojstvom želi se postići bolja dostupnost i kvaliteta usluga građanima i želi se da svako upravno tijelo bude fokusirano na racionalan broj funkcionalno povezanih zadataka. Predloženim ustrojstvom gradske uprave želi se smanjiti administrativno preopterećenje službenika i povećati učinkovitost gradske uprave u operativnom i razvojnome dijelu.

III. SADRŽAJ ODLUKE

Nastavno se daje sadržaj predložene Odluke**:**

1) Glava I. OPĆE ODREDBE (članak 1.-2.) - ovim člancima utvrđuje da se odlukom uređuje ustrojstvo i djelokrug rada upravnih tijela Grada, funkcija upravnih tijela, rukovođenje i odgovornost za zakonito i pravovremeno obavljanje poslova upravnih tijela, sredstva za rad, natpisne ploče i pečati upravnih tijela, radno vrijeme te materijalna prava i ostala prava službenika i namještenika u upravnim tijelima.

2) Glava II. USTROJSTVO I DJELOKRUG RADA UPRAVNIH TIJELA (članak 3.-8.) - pripisano je da se za obavljanje upravnih i stručnih poslova iz samoupravnog djelokruga Grada Požege ustrojava Upravni odjel za samoupravu, Upravni odjel za financije i proračun, Upravni odjel za gospodarstvo, razvoj, zelenu tranziciju, komunalne djelatnosti i upravljanje imovinom i Služba za unutarnju reviziju te je za svako upravno tijelo naveden djelokrug poslova.

3) Glava III. RUKOVOĐENJE UPRAVNIM TIJELIMA (članak 9. -14.) - odredbe koje se odnose na upravljanje upravnim tijelima, na razrješenje pročelnika, na odgovornost pročelnika, odredbe vezane uz upravljanje unutarnjim ustrojstvenim jadnicama (odsjek, pododsjek, odjeljak), a utvrđena je i mogućnost osnivanja kolegija kao stručnog i savjetodavnog tijela Gradonačelnika.

4) Glava IV. UNUTARNJI USTROJ UPRAVNIH TIJELA (članak 15. i 16.) - propisano je da se unutarnje ustrojstvo upravnih tijela uređuje Pravilnikom o unutarnjem redu upravnih tijela Grada Požege koji donosi gradonačelnik, na prijedlog pročelnika upravnih tijela te da gradonačelnik usmjerava djelovanje upravnih tijela u obavljanju poslova iz njihova samoupravnog djelokruga, nadzire rad upravnih tijela, prati stanje u pojedinim upravnim tijelima i utvrđuje mjere koje su dužni provesti.

5) Glava V. SREDSTVA ZA RAD, NATPISNE PLOČE I PEČATI UPRAVNIH TIJELA (članak 17.-19.) - sadržava odredbe koje se odnose na sredstva za rad upravnih tijela, natpisne ploče i pečate.

6) Glava VI. RADNO VRIJEME UPRAVNIH TIJELA (članak 20.) - propisano je dagradonačelnik određuje početak i završetak radnog vremena upravnih tijela, uredovno vrijeme za rad sa strankama te da se isto privremeno može i drugačije urediti.

7) Glava VII. SLUŽBENICI I NAMJEŠTENICI UPRAVNIH TIJELA I OSTVARIVANJE PRAVA IZ RADNOG ODNOSA (članak 21.-25.) - odredbe vezane uz primanje u službu, odgovornost službenika i namještenika, osnovnu plaću i dodatke na plaću i sl., te postupanja čelnika tijela u svezi ostvarivanja prava službenika i namještenika u upravnom postupku i kroz primjenu odredbi općeg propisa o radu.

8) GLAVA VIII. PRIJELAZNE I ZAVRŠNE(članak 26.-34.) - ovim odredbama definira se status službenika i namještenika upravnih tijela koja prestaju s radom, prijenos opreme, javnog dokumentarnog gradiva i druge dokumentacije, sredstava za rad, financijskih sredstava, prava i obveze na upravna tijela koja preuzimaju poslove, razmjerno i sukladno ustrojstvu i djelokrugu propisanom ovom Odlukom. Nadalje, završne odredbe uključuju pravno-tehničku provedbu vezanu uz donošenje novog Pravilnika o unutarnjem redu, te odredbe vezane uz imenovanje službenika ovlaštenih za privremeno obavljanje poslova pročelnika i raspisivanje natječaja za pročelnika Upravnog odjela za gospodarstvo, razvoj, zelenu tranziciju, komunalne djelatnosti i upravljanje imovinom te vakacijski rok stupanja na snagu predmetne Odluke.

IV. FINANCIJSKA SREDSTVA POTREBANA ZA REALIZACIJU AKTA

Financijska sredstva potrebna za provedbu ove Odluke osigurana su u Proračunu Grada Požege.